Diari Oficial de la Generalitat Valenciana


Sumari del DOGV 6805, del 27-06-2012 (2012/6191)

RESOLUCIÓ de 26 d'abril de 2012, de la Direcció General d'Avaluació Ambiental i Territorial, per la qual s'ordena la publicació d'unes declaracions d'impacte ambiental dels termes municipals de Villena, Sant Joan de Moró i Paterna. Expedient número 63/5459 VVN i altres.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6805

Data del DOGV
:   27-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6191


Data del document
:   26-04-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Villena
    * Sant Joan de Moró
    * Paterna
    * impacte ambiental

RESOLUCIÓ de 26 d'abril de 2012, de la Direcció General d'Avaluació Ambiental i Territorial, per la qual s'ordena la publicació d'unes declaracions d'impacte ambiental dels termes municipals de Villena, Sant Joan de Moró i Paterna. Expedient número 63/2564 JNW i altres. [2012/6191]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el reglament per a l'execució de la Llei 2/1989, de 3 de març, d'Impacte Ambiental, el qual establix que una vegada transcorregut el termini assenyalat en l'article 26 sense que s'hagen plantejat discrepàncies, i sense perjuí de la notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc,  
  
Article únic  
Publicar en el Diari Oficial de la Comunitat Valenciana les declaracions d'impacte ambiental corresponents als expedients 63/6105 CEE, 65/8222 RUW, 67/0734 EUN, 38/2008/AIA, 174/4155 NQN.  
  
València, 26 d'abril de 2012.- El director general d'Avaluació Ambiental i Territorial: Juan Giner Corell.  
  
  
Declaració d'impacte ambiental  
  
Expedient: 63/1207-PWQ.  
Títol: DIC per a l'Hort Solar Fotovoltaic 7,8 MW Alhorines FV3.  
Promotor: Hispano Fotovoltaica, SL.  
Autoritat substantiva: Direcció Territorial d'Alacant.  
Localització: paratge Alhorines, polígon 73, parcel·les 55 i 56 a Villena (Alacant).  
Descripció del projecte  
1. Objecte del projecte  
L'objecte del projecte és l'obtenció de la Declaració d'Interés Comunitari per a la instal·lació d'un hort solar fotovoltaic de 7,8 MW, promogut per Hispano Fotovoltaica, SL, d'acord amb la Llei 10/2004, de 9 de desembre, de la Generalitat, del Sòl No Urbanitzable.  
  
2. Descripció de les característiques més rellevants del projecte  
La instal·lació es pretén ubicar en les parcel·les 55 i 56 del polígon 73, en el paratge conegut com a vall dels Alhorines al municipi de Villena (Alacant). El territori està classificat com a sòl no urbanitzable comú, d'acord amb el PGOU de l'Ajuntament de Villena. La zona d'actuació s'ubica en un terreny actualment amb cultiu de cereals de secà, amb algunes zones convertides en erm en el qual no hi ha cap tipus de vegetació, a excepció d'alguna espècie ruderal típica de parcel·les abandonades.  
La superfície total del terreny objecte de la Declaració d'Interés Comunitari és de 205.486 m², i la superfície efectiva de captació, és a dir, l'ocupada pels panells solars és de 54.856,62 m². L'hort solar està compost per 78 subhorts solars de 100 kW, de producció d'energia per mitjà de mòduls fotovoltaics i la seua connexió a la xarxa, de potència total prevista 7,8 MW i evacuació conjunta.  
Respecte als mòduls fotovoltaics o panells solars, es col·locaran 510 mòduls per subhort solar sobre estructures metàl·liques d'alumini fixes. La separació entre les files de mòduls solars, serà la més adequada possible en funció de la grandària de la parcel·la perquè les pèrdues per ombres entre estes siguen mínimes. Els mòduls generen electricitat en corrent continu, que és transformada en corrent altern per mitjà d'un inversor. Després de passar per un comptador, s'evacua l'energia a la xarxa elèctrica per mitjà de connexió en MT a una tensió de 20 kV. Actualment s'ha sol·licitat a la companyia subministradora punt de connexió per a evacuació de l'energia produïda.  
Es té previst llavar els panells, mensualment, per mitjà de camions cisterna, sense acreditar la disponibilitat de recursos hídrics per a l'actuació.  
Es construiran setanta-huit casetes de transformadors que ocuparan 1.046,76 m² i un centre de connexió de companyia de 8,05 m² que connectarà els subhorts fotovoltaics previstos, per a d'esta manera, realitzar una evacuació comuna en el punt de connexió previst per l'empresa distribuïdora.  
Es preveu una tanca perimetral per mitjà de tanca metàl·lica galvanitzada de 2 m d'alçària, col·locada sobre bases de formigó per mitjà de suports metàl·lics galvanitzats.  
Alternatives.  
En l'estudi d'impacte ambiental no es consideren alternatives a l'actuació projectada.  
Tramitació administrativa.  
Amb data 3 de març de 2008, va entrar en els Servicis Centrals d'esta Conselleria, remés per la Direcció Territorial d'Alacant, l'expedient per a l'avaluació d'impacte ambiental del projecte DIC per a l'Hort Solar Fotovoltaic 7,8 MW Alhorines FV3, al terme municipal de Villena, promogut per Hispano Fotovoltaico, SL. La documentació remesa va ser:  
- Projecte tècnic  
- Estudi d'impacte ambiental  
L'escrit de remissió certifica que l'expedient ha sigut sotmés a informació pública per mitjà de la publicació en el Diari Oficial de la Comunitat Valenciana (DOCV) amb número 5698, durant el termini de 30 dies hàbils, sense que s'hagen formulat al·legacions respecte d'això. De l'exposició pública mitjançant un edicte en el tauler d'anuncis de l'Ajuntament de Villena, s'han remés tres al·legacions, de caràcter ambiental, basades en l'impacte sobre espècies de fauna catalogada. Estes han sigut considerades en els informes de l'Àrea d'Espais Naturals i el Servici de Biodiversitat.  
Amb data 12 de març de 2008, es va sol·licitar l'informe al Servici de Biodiversitat respecte de les possibles afectacions en relació amb les aus i es va rebre resposta el 14 d'abril de 2008.  
Amb data 12 de març de 2008, es va sol·licitar l'informe a l'Àrea de Conservació d'Espais Naturals en relació amb les possibles afectacions rellevants en relació amb les aus com a conseqüència de la ubicació de la instal·lació sobre una proposta de ZEPA, i es va rebre resposta amb data 12 de juny de 2008.  
Els informes sectorials rebuts són:  
- Informe de l'Àrea d'Espai Naturals  
L'àmbit d'actuació se centra en una nova ZEPA, els Alforins, proposada per la Conselleria de Medi Ambient, publicat l'anunci per a la informació pública en el DOCV el 18 de gener de 2008, pel seu valor per a la protecció d'aus com ara l'àguila serpera europea, l'àguila reial, l'àguila calçada, el falcó pelegrí, el brúfol, la gralla de bec vermell i el còlbit negre, són d'importància capital per a la conservació de les següents espècies d'aus estepàries, els principals hàbitats de les qual a la Comunitat Valenciana no estan inclosos en la xarxa d'IBA :  
Falco naumanni (soliguer xicotet)  
Tetrax tetrax (sisó comú)  
Otis tarda (avitarda comuna)  
Pterocles orientalis (xurra)  
Chersophilus duponti (terrerola becuda o alosa becuda)  
Bucanetes githagineus (pinsà trompeter)  
Segons la informació disponible, l'afectació de tot l'àmbit territorial de l'actuació, sobre la ZEPA els Alforins, es concreta en la vinculació de 20,54 hectàrees, de les quals es preveu actuar amb la instal·lació de panells solars i altres instal·lacions sobre unes 15,10 hectàrees. En concret, l'actuació plantejada pel promotor suposarà una ocupació percentual del 0,23% de la superfície total de la ZEPA els Alforins, i es pren en consideració per al càlcul la superfície a ocupar pel camp solar i les instal·lacions complementàries.  
Es considera compatible la instal·lació solar fotovoltaica sempre que es complisquen les condicions que s'expressen en els punts següents i en l'annex I. Les dites condicions hauran d'integrar-se en el projecte definitiu.  
A continuació s'exposen les condicions que es consideren de compliment imprescindible:   
1. Per la documentació que està en este Servici, pareix deduir-se que la connexió a la xarxa elèctrica es realitzarà sobre una línia de mitjana tensió que travessa o queda pròxima a les parcel·les en qüestió. En el cas hipotètic que fóra així, indicar l'obligatorietat d'aconseguir, bé l'estació base o qualsevol línia aèria existent, i discorrerà la línia elèctrica d'evacuació de l'energia de forma soterrada.  
2. Donada la desaparició d'uns hàbitats susceptibles de ser ocupats per l'avifauna protegida de la ZEPA, es considera prioritari el manteniment de l'activitat agrícola en la resta de terreny associat a la DIC i no utilitzat per a la instal·lació de panells solars, i a més s'haurà d'acordar la vinculació de 15,1 hectàrees més fins a poder aportar una quantitat d'espais semblant a l'ocupada per l'activitat.  
Pel que fa a mesures correctores, s'establixen les que assenyala en el punt 3.4 el Pla d'Acció per a la Conservació de les Aus de les Estepes Cerealistes, i de forma complementària altres com les següents:  
  
1. Conservació d'elements singulars (arbres aïllats, illes de vegetació, murets, construccions tradicionals): en queda prohibida l'alteració.  
2. Marges: prohibició de rompre les franges de vegetació espontània entre camps de cultiu.  
3. Manteniment de totes les cobertes d'edificis existents (celler) amb teules, així com totes les noves construccions hauran de tindre acabats de teules amb falconeres.  
4. Mantindre erms els espais entre files de plaques, amb l'autorització, a criteri del propietari, per a realitzar segues de la vegetació espontània que sorgisca.  
  
Annex I  
1. Mesures complementàries  
Tenint en compte la problemàtica particular de manteniment de l'activitat agrícola associada a la conservació de les espècies afectades, pot ser necessari vincular l'autorització dels projectes avaluats a mesures de promoció activa d'esta activitat tant en aquells espais de les parcel·les afectades que no resulten ocupats per les instal·lacions, com en altres parcel·les incloses en la mateixa zona amb què el promotor del projecte puga aconseguir acords de qualsevol naturalesa destinats a afavorir pràctiques sostenibles amb l'avifauna. Les dites mesures poden adoptar la forma següent:  
- Mesures complementàries de caràcter agroambiental.  
a. Manteniment dels restolls després de la collita: 1-2 mesos en guaret o 1-5 anys en rotació.  
b. Manteniment de pastures permanents, i s'evitarà la rompuda de pastures, vessants, canals i domini públic hidràulic per a la seua transformació en cultius, especialment, llenyosos.  
c. Pasturatge: ajust de càrregues en pastures, límits i restolls per a evitar l'expansió del matoll, i evitar paral·lelament el sobrepasturatge i l'eliminació de la vegetació natural.  
d. Plaguicides: utilització preferent d'aquells productes de menors efectes ambientals (els classificats com AAA i AAB), i s'evitarà en tot cas el seu ús injustificat i preventiu.  
e. Adopció de varietats i pràctiques compatibles amb la conservació de les espècies (i s'evitarà en general l'ús de varietats primerenques i les labors agrícoles durant l'època de reproducció). A més, s'evitarà especialment la implantació de formacions vegetals llenyoses denses, incompatibles amb els objectius de conservació dels hàbitats esteparis prioritaris, ja siga per mitjà de repoblacions o per la introducció de cultius llenyosos.  
f. Adopció de bones pràctiques que eviten les cremes de restolls, límits, marges de vegetació llacunar, restes de poda, etc.  
2. Altres mesures complementàries lligades a la conservació d'hàbitats esteparis  
- En cultius cerealistes:   
a. Procurar el manteniment d'una estructura en mosaic del paisatge, tant espacialment com temporalment.  
b. Fomentar la recuperació i millora dels marges entre cultius o franges de terreny sense cultivar.  
c. Fomentar el manteniment sobre el terreny dels restolls el major temps possible o com a mínim, fins a la tardor.  
d. Incorporar l'activitat ramadera com una ferramenta de gestió dels restolls i control de la vegetació invasiva, i reduir les necessitats d'herbicides i fertilitzants.  
e. Evitar la rompuda d'espais erms i fomentar la presència de guarets de diferents tipologies, en un mínim recomanat del 20% de cada explotació.  
- Informe del Servici de Biodiversitat  
A sol·licitud del Servici d'Avaluació d'Impacte Ambiental, de la Direcció General de Gestió del Medi Natural (N/Ref: 63/0713-XCS), i vist l'expedient d'avaluació d'impacte ambiental d'una instal·lació fotovoltaica de 7,8 MW, promoguda per Hispano Fotovoltaica, SL, a ubicar a la vall dels Alhorines, polígon 73, parcel·les 55 i 56 del terme municipal de Villena (Alacant), s'informa el següent:  
  
L'esmentada instal·lació fotovoltaica proposa ocupar uns terrenys en l'actualitat dedicats a cultius extensius cerealistes que constituïxen un hàbitat idoni per a les aus estepàries valencianes, en especial per al sisó (Otis tetrax) i per al soliguer xicotet (Falco naumanni).  
Les dos espècies estan incloses en el Catàleg Valencià d'Espècies de Fauna Amenaçada (Decret 32/2004, de 27 de febrer), la primera d'estes com a vulnerable i la segona en perill d'extinció, la màxima categoria de protecció.   
D'estes dos espècies és, sobretot, destacable el soliguer xicotet. En la vall dels Alhorines esta espècie manté una població al voltant de 57 parelles (la millor de la Comunitat Valenciana) i, una part de la dita població, utilitza habitualment la zona on es proposa ubicar la instal·lació fotovoltaica com a àrea d'alimentació i espai vital durant l'època de nidificació i dispersió.  
Encara que en l'estudi d'avaluació d'impacte ambiental abans mencionat se cita breument la presència del soliguer xicotet, en este no es preveu cap mesura especifica que corregisca o minimitze l'afectació sobre la dita espècie.  
Recordar també que els terrenys on es pretén ubicar la instal·lació fotovoltaica estan inclosos dins d'una de les zones que recentment la Conselleria de Medi Ambient, Aigua, Urbanisme i Habitatge ha proposat com a ZEPA (zona d'especial protecció per a les aus), en aplicació de la Directiva 79/409/CEE, atés el seu interés per a la conservació de les aus estepàries valencianes.   
La dita proposta està en l'actualitat en exposició pública. (Informació pública del projecte d'acord del Consell d'ampliació de la xarxa de zones d'especial protecció per a les aus -ZEPA- de la Comunitat Valenciana, DOCV de 18 de gener de 2008).  
Afectacions legals  
La producció d'energia està inclosa com a activitat potencialment contaminant del sòl en l'annex I del Reial Decret 9/2005, de 14 de gener.  
Com a productor de residus, ha de complir el que establix la Llei 10/2000, de 12 de desembre, i la resta de normativa vigent en la matèria.  
Tot això, sense perjuí de les autoritzacions que siga procedent obtindre d'altres organismes, de conformitat amb la normativa sectorial que siga aplicable.  
Consideracions ambientals.  
1. Identificació, descripció i valoració dels impactes.  
Les parcel·les on es pretén ubicar l'actuació afecten una nova ZEPA, els Alforins, proposada per la Conselleria de Medi Ambient, publicat l'anunci per a la informació pública en el DOCV el 18 de gener de 2008. Per este motiu s'ha sol·licitat l'informe al Servici de Biodiversitat i a l'Àrea de Conservació d'Espais Naturals, que es reflectixen en l'apartat de tramitació administrativa. A més, hi ha en l'entorn elements sensibles com són el LIC els Alforins, LIC Salero i Cabecicos de Villena i el LIC Sierra de Salinas.  
S'indica que no hi ha jaciments, patrimoni de béns d'interés catalogats que puguen veure's afectats per l'actuació. Si n'hi haguera,s'avisaria immediatament l'organisme competent.  
La zona està catalogada com de vulnerabilitat baixa d'aqüífers d'acord amb la cartografia temàtica publicada per la Generalitat Valenciana i no hi ha risc d'inundació segons el Patricova.  
Les accions susceptibles de crear alteracions en el medi ambient en les diferents fases de l'actuació:  
Fase de construcció:  
- Ocupació de terrenys i camins.  
- Desbrossament i aclarida: es fa necessari el condicionament de la parcel·la a causa del canvi d'usos del sòl.  
- Moviment de terres en general: excavacions necessàries per a l'execució dels servicis associats al nou ús del sòl: rases, esplanacions....  
- Esplanació i execució de vials de tot-u.  
- Aplec de materials.  
- Trànsit de vehicles i maquinària: relacionat amb la necessitat del subministrament de materials en tot el procés constructiu.  
- Construcció d'edificacions.  
- Exercici d'activitats econòmiques.  
- Creació d'ocupació.  
Fase d'explotació:  
- Presència de l'actuació.  
- Construcció d'edificacions.  
- Presència d'edificis.  
- Trànsit de vehicles i persones.  
- Consum d'aigua.  
- Exercici d'activitats econòmiques.  
- Creació d'ocupació.  
Com a mesures preventives s'assenyalen, entre altres:  
- Recs freqüents amb aigua per a minimitzar l'emissió de partícules de pols a l'atmosfera. Com a alternativa, aplicar una capa de productes estabilitzadors de la pols.  
- Abalisament de la zona d'afectació generada per a l'execució de l'actuació per a evitar que s'afecte una superfície major que la necessària.  
- S'evitarà la generació de sobrants d'obra i seran utilitzats en esta construcció i, en el cas que siga necessari l'abocament dels sobrants, este es realitzarà en llocs actualment controlats, degudament legalitzats i controlats.  
- L'actuació en si ja està dotada d'una xarxa de canalització d'aigües pluvials.  
- En cas d'efectuar qualsevol operació que poguera representar un possible abocament contaminant, es procedirà a netejar-lo ràpidament.  
- No es canviarà l'oli de la maquinària ni es repararà esta en les zones no autoritzades i s'establirà un sistema d'arreplega de residus tòxics que seran entregats a gestor autoritzat.  
- A fi de reduir les molèsties produïdes pel trànsit de camions, es recomana que la velocitat de circulació en els camions d'accés a l'actuació siga inferior a 50 km/h. A més la maquinària s'ajustarà als nivells de soroll permesos per la legislació vigent.  
- Durant la fase d'obra s'establirà un punt de recollida controlada dels residus.  
- A fi d'integrar ecològicament i paisatgísticament l'entorn s'ha previst una alçària màxima de les estructures suport dels panells fotovoltaics semblant a l'alçària mitjana dels cultius circumdants.  
Es pretenen a més altres mesures correctores i compensatòries com ara:  
- Durant la fase d'execució de les obres i una vegada acabades estes, es procedirà a la retirada de totes aquelles runes, materials sobrants i la resta d'elements o restes d'obra que hagen sigut depositats, abocats o abandonats en la zona, així com l'adequació i la neteja de qualsevol àrea de terreny afectada per estes. Els residus aniran a abocadors autoritzats que prèviament hauran sigut designats pel contractista.  
  
- Es preveu la reutilització de la totalitat de les terres procedents d'excavació de rases i sabates.  
- Les restes vegetals procedents dels desbrossaments realitzats prèviament al decapatge seran triturats in situ, per a facilitar la descomposició d'estos i la incorporació de matèria orgànica al sòl. S'evita el risc d'erosió i incendis.  
- Reposició de camins i vials.  
Cal indicar que en l'estudi d'impacte ambiental no s'inclou un programa de vigilància ambiental considerat necessari per a garantir el compliment de les indicacions i mesures correctores contingudes en l'estudi d'impacte ambiental.  
Les mesures correctores s'hauran d'aplicar d'acord amb les condicions que s'establixen en esta resolució.  
Respecte a la línia elèctrica necessària per a l'evacuació, s'efectuarà la valoració ambiental d'esta per mitjà del procediment d'avaluació d'impacte ambiental corresponent. S'haurà de tindre en compte per a esta allò que s'ha indicat en l'informe de l'Àrea d'Espais Naturals.  
  
Consideracions jurídiques.   
L'activitat s'ha sotmés al procediment d'avaluació d'impacte ambiental en aplicació de l'article 24 de la Llei 10/2004, de 9 de desembre, de la Generalitat, del Sòl No Urbanitzable, modificat per l'article 112 de la Llei 14/2005, de 23 de desembre, de la Generalitat, de Mesures Fiscals, de Gestió Financera i Administrativa i d'Organització de la Generalitat.   
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental en la Llei 2/1989, de 3 de març, de la Generalitat Valenciana, i en les altres disposicions que se li apliquen.   
  
L'article 5 del Decret 162/1990, de 15 d'octubre, atribuïx a l'òrgan mediambiental la competència en la formulació de la declaració d'impacte ambiental dels projectes als quals se'ls aplique la Llei 2/1989, d'Impacte Ambiental.   
L'article 16, apartat 2, lletra m), del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental.  
Per tot això, fent ús de les facultats que tinc legalment atribuïdes, formule la declaració d'impacte ambiental següent:  
  
Primer  
Estimar acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte DIC per a l'Hort Solar Fotovoltaic 7,8 MW, promogut per Hispano Fotovoltaica, SL, a ubicar en el paratge Alhorines, parcel·les 55 i 56, del terme municipal de Villena, província d'Alacant, sempre que es desenrotlle d'acord amb el que establix l'estudi d'impacte ambiental, el projecte tècnic, i la resta de documentació que constituïx l'expedient avaluat, així com de l'apartat segon d'esta resolució.  
  
  
Segon  
Se supedita l'execució del projecte esmentat al compliment de les condicions següents:  
1. Com a mesura per a preservar els valors ambientals corresponents a les aus estepàries, s'hauran de complir les condicions assenyalades en els informes emesos per l'Àrea d'Espais Naturals (incloses les complementàries de l'annex I de l'informe) i el Servici de Biodiversitat que es resumixen en les següents:  
a. Serà obligatori arribar, bé a l'estació base o a qualsevol línia aèria existent, i discorrerà la línia elèctrica d'evacuació de l'energia produïda de forma soterrada.  
b. Mantindre l'activitat agrícola en la resta de terreny associat a la DIC i no utilitzat per les instal·lacions, i a més s'haurà d'acordar la vinculació de 15,1 hectàrees més fins a poder aportar una quantitat d'espais semblant a l'ocupada per l'activitat, i realitzar les pràctiques agrícoles reflectides com a annex I de l'informe de l'Àrea d'Espais Naturals.  
  
c. Establir les mesures correctores indicades en el punt 3.4 del Pla d'Acció per a la Conservació de les Aus de les Estepes Cerealistes i de forma complementària les següents:  
- Conservació d'elements singulars (arbres aïllats, illes de vegetació, murets, construccions tradicionals): en queda prohibida l'alteració.  
- Marges: prohibició de rompre les franges de vegetació espontània entre camps de cultiu.  
- Manteniment de totes les cobertes d'edificis existents (celler) amb teules, així com totes les noves construccions hauran de tindre acabats de teules amb falconeres.  
- Mantindre erms els espais entre files de plaques, amb l'autorització, a criteri del propietari, per a realitzar segues de la vegetació espontània que sorgisca.  
2. Respecte al programa de seguiment, anualment i de forma coordinada dins del programa de seguiment d'aus estepàries que realitza el Servici de Biodiversitat, es realitzarà anualment una avaluació de les parelles reproductores (nombre de parelles, localització i èxit reproductor) i de l'ús de l'hàbitat del soliguer xicotet, dins de l'àrea de DIC i en un radi d'1 km fora dels seus límits, amb l'objecte de determinar l'afectació de la instal·lació sobre esta espècie.  
3. A fi de garantir la disponibilitat de recursos hídrics per a l'activitat, s'haurà d'acreditar la disponibilitat d'estos.  
4. Si en el desenrotllament de les obres o en la fase de funcionament de les actuacions previstes s'observaren danys a tercers o impactes no detectats en esta avaluació d'impacte ambiental, es procedirà a l'estudi i a la correcció, en coordinació amb esta Direcció General de Gestió del Medi Natural.  
5. S'haurà d'obtindre l'informe de la Conselleria de Cultura, Educació i Ciència sobre la conformitat del projecte amb la normativa de protecció del patrimoni cultural d'acord amb l'article 11 de la Llei 4/1998, d'11 de juny, del Patrimoni Cultural Valencià. Així mateix, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afectació i notificar-ho immediatament a la Conselleria competent.  
6. Quant a l'enllumenat exterior, es prohibix l'emissió de llum per damunt de l'horitzontal. Únicament s'il·luminaran les àrees que necessiten ser il·luminades amb llums de baixa intensitat, de vapor de sodi de baixa pressió, a fi de no generar contaminació lumínica i no atraure els insectes.  
7. Es procedirà al desmantellament de totes les infraestructures temporals executades, de forma immediata després de finalitzar el seu ús. Es restauraran a les condicions inicials, totes aquelles àrees que s'hagen vist alterades per les obres i es procedirà a la correcta gestió dels residus generats.  
8. Es presentarà davant d'esta Direcció General de Gestió del Medi Natural en un termini no superior a tres anys, un projecte de restauració de la parcel·la que serà preceptiu l'obtenció d'un informe emés per part d'esta Direcció General en què, si és el cas, s'establiran mesures a adoptar per a la restauració.  
9. Es presentarà davant de la Direcció General per al Canvi Climàtic l'informe preliminar de situació del sòl per tractar-se d'una activitat considerada potencialment contaminant del sòl, en compliment de l'article 3 del Reial Decret 9/2005, de 14 de gener, sobre activitats potencialment contaminants del sòl.  
10. S'haurà de portar un registre documentat del programa de vigilància ambiental inclòs en l'estudi d'impacte ambiental als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.  
11. D'acord amb l'article 4 del Reial Decret Legislatiu 1302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
12. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicada a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Notificar a les parts interessades que, contra esta resolució, com no és un acte definitiu en via administrativa, no es pot interposar cap recurs, la qual cosa no és impediment perquè puguen utilitzar-se els mitjans que en defensa del seu dret i dels seus interessos consideren pertinents.  
  
Quart  
Publicar en el Diari Oficial de la Comunitat Valenciana esta declaració d'impacte ambiental, d'acord amb el que establix l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.  
  
València, 27 de juny de 2008.- La directora general de Gestió del Medi Natural: M. Ángeles Centeno Centeno  
  
  
Declaració d'impacte ambiental  
  
Expedient: 65/8851-FXW.  
Títol: DIC per a l'Hort Solar Fotovoltaic 7,2 MW Alhorines FV2.  
Promotor: Celemin Energy, SL.   
Autoritat substantiva: Direcció Territorial d'Alacant.  
Localització: paratge Alhorines, polígon 73, parcel·la 57 i 58 a Villena (Alacant).  
Descripció del projecte  
1. Objecte del projecte  
L'objecte del projecte és l'obtenció de la Declaració d'Interés Comunitari per a la instal·lació d'un hort solar fotovoltaic de 7,2 MW, promogut per Celemin Energy, SL, d'acord amb la Llei 10/2004, de 9 de desembre, de la Generalitat, del Sòl No Urbanitzable.  
2. Descripció de les característiques més rellevants del projecte  
La instal·lació es pretén ubicar en les parcel·les 57 i 58 del polígon 73, en el paratge conegut com a vall dels Alhorines al municipi de Villena (Alacant). El territori està classificat com a sòl no urbanitzable comú, d'acord amb el PGOU de l'Ajuntament de Villena. L'ús actual del sòl de les parcel·les objecte d'estudi és el cultiu de cereals de secà, amb una zona de matoll localitzada en la parcel·la número 57.  
  
La superfície total del terreny objecte de la Declaració d'Interés Comunitari és de 178.290 m², i la superfície efectiva de captació, és a dir, l'ocupada pels panells solars és de 50.636,88 m². L'hort solar està compost per 72 subhorts solars de 100 kW, de producció d'energia per mitjà de mòduls fotovoltaics i la seua connexió a la xarxa, de potència total prevista 7,2 MW i evacuació conjunta.  
Respecte als mòduls fotovoltaics o panells solars, es col·locaran 510 mòduls per subhort solar sobre estructures metàl·liques d'alumini fixes. La separació entre les files de mòduls solars, serà la més adequada possible en funció de la grandària de la parcel·la perquè les pèrdues per ombres entre estes siguen mínimes. Els mòduls generen electricitat en corrent continu, que és transformada en corrent altern per mitjà d'un inversor. Després de passar per un comptador, s'evacua l'energia a la xarxa elèctrica per mitjà de connexió en MT a una tensió de 20 kV. Actualment s'ha sol·licitat a la companyia subministradora punt de connexió per a evacuació de l'energia produïda.  
Es té previst llavar els panells, mensualment, per mitjà de camions cisterna, sense acreditar la disponibilitat de recursos hídrics per a l'actuació.  
Es construiran seixanta casetes de transformadors que ocuparan 966,24 m² i un centre de connexió de companyia de 8,05 m² que connectarà els subhorts fotovoltaics previstos, per a d'esta manera, realitzar una evacuació comuna en el punt de connexió previst per l'empresa distribuïdora.  
Es preveu una tanca perimetral per mitjà de tanca metàl·lica galvanitzada de 2 m d'alçària, col·locada sobre bases de formigó per mitjà de suports metàl·lics galvanitzats.  
Alternatives  
En l'estudi d'impacte ambiental no es consideren alternatives a l'actuació projectada.  
Tramitació administrativa  
Amb data 3 de març de 2008, va entrar en els Servicis Centrals d'esta Conselleria, remés per la Direcció Territorial d'Alacant, l'expedient per a l'avaluació d'impacte ambiental del projecte DIC per a l'Hort Solar Fotovoltaic 6 MW Alhorines FV1, al terme municipal de Villena, promogut per Celemin Energy, SL. La documentació remesa va ser:  
  
- Projecte tècnic  
- Estudi d'impacte ambiental  
L'escrit de remissió certifica que l'expedient ha sigut sotmés a informació pública per mitjà de la publicació en el Diari Oficial de la Comunitat Valenciana (DOCV) amb número 5698, durant el termini de 30 dies hàbils, sense que s'hagen formulat al·legacions respecte d'això. De l'exposició pública mitjançant un edicte en el tauler d'anuncis de l'Ajuntament de Villena, s'han remés tres al·legacions, de caràcter ambiental, basades en l'impacte sobre espècies de fauna catalogada. Estes han sigut considerades en els informes de l'Àrea d'Espais Naturals i el Servici de Biodiversitat.  
Amb data 12 de març de 2008, es va sol·licitar l'informe al Servici de Biodiversitat respecte de les possibles afectacions en relació amb les aus i es va rebre la resposta el 14 d'abril de 2008.  
Amb data 12 de març de 2008, es va sol·licitar l'informe a l'Àrea de Conservació d'Espais Naturals en relació amb les possibles afectacions rellevants en relació amb les aus com a conseqüència de la ubicació de la instal·lació sobre una proposta de ZEPA, i es va rebre la resposta amb data 12 de juny de 2008.  
Els informes sectorials rebuts són:  
- Informe de l'Àrea d'Espai Naturals  
L'àmbit d'actuació se centra en una nova ZEPA els Alforins, proposada per la Conselleria de Medi Ambient, publicat l'anunci per a la informació pública en el DOCV el 18 de gener de 2008, pel seu valor per a la protecció d'aus com ara l'àguila serpera europea, l'àguila reial, l'àguila calçada, el falcó pelegrí, el brúfol, la gralla de bec vermell i el còlbit negre, són d'importància capital per a la conservació de les següents espècies d'aus estepàries, els principals hàbitats de les quals a la Comunitat Valenciana no estan inclosos en la xarxa d'IBA :  
Falco naumanni (soliguer xicotet)  
Tetrax tetrax (sisó comú)  
Otis tarda (avitarda comuna)  
Pterocles orientalis (xurra)  
Chersophilus duponti (terrerola becuda o alosa becuda)  
Bucanetes githagineus (pinsà trompeter)  
Segons la informació disponible, l'afectació de tot l'àmbit territorial de l'actuació, sobre la ZEPA els Alforins, es concreta en la vinculació de 17,82 hectàrees, de les quals es preveu actuar amb la instal·lació de panells solars i altres instal·lacions sobre unes 14,2 hectàrees. En concret, l'actuació plantejada pel promotor suposarà una ocupació percentual del 0,21% de la superfície total de la ZEPA els Alforins, i es pren en consideració per al càlcul la superfície a ocupar pel camp solar i les instal·lacions complementàries.  
Es considera compatible la instal·lació solar fotovoltaica sempre que es complisquen les condicions que s'expressen en els punts següents i en l'annex I. Les dites condicions hauran d'integrar-se en el projecte definitiu.  
A continuació s'exposen les condicions que es consideren de compliment imprescindible:   
1. Per la documentació que està en este Servici, pareix deduir-se que la connexió a la xarxa elèctrica es realitzarà sobre una línia de mitjana tensió que travessa la parcel·la pel sector sud. En el cas hipotètic que fóra així, indicar l'obligatorietat d'aconseguir, bé l'estació base o qualsevol línia aèria existent, i discorrerà la línia elèctrica d'evacuació de l'energia de forma soterrada.  
2. Donada la desaparició d'uns hàbitats susceptibles de ser ocupats per l'avifauna protegida de la ZEPA, es considera prioritari el manteniment de l'activitat agrícola en la resta de terreny associat a la DIC i no utilitzat per a la instal·lació de panells solars, i a més s'haurà d'acordar la vinculació de 14,2 hectàrees més fins a poder aportar una quantitat d'espais semblant a l'ocupada per l'activitat.  
Pel que fa a mesures correctores, s'establixen les que assenyala en el punt 3.4 el Pla d'Acció per a la Conservació de les Aus de les Estepes Cerealistes, i de forma complementària altres com les següents:  
  
1. Conservació d'elements singulars (arbres aïllats, illes de vegetació, murets, construccions tradicionals): en queda prohibida l'alteració.  
2. Marges: prohibició de rompre les franges de vegetació espontània entre camps de cultiu.  
3. Manteniment de totes les cobertes d'edificis existents (celler) amb teules, així com totes les noves construccions hauran de tindre acabats de teules amb falconeres.  
4. Mantindre erms els espais entre files de plaques, amb l'autorització, a criteri del propietari, per a realitzar segues de la vegetació espontània que sorgisca.  
Annex I  
1. Mesures complementàries  
Tenint en compte la problemàtica particular de manteniment de l'activitat agrícola associada a la conservació de les espècies afectades, pot ser necessari vincular l'autorització dels projectes avaluats a mesures de promoció activa d'esta activitat tant en aquells espais de les parcel·les afectades que no resulten ocupats per les instal·lacions, com en altres parcel·les incloses en la mateixa zona amb les quals el promotor del projecte puga aconseguir acords de qualsevol naturalesa destinats a afavorir pràctiques sostenibles amb l'avifauna. Les dites mesures poden adoptar la forma següent:  
Mesures complementàries de caràcter agroambiental  
a. Manteniment dels restolls després de la collita: 1-2 mesos en guaret o 1-5 anys en rotació.  
b. Manteniment de pastures permanents, i s'evitarà la rompuda de pastures, vessants, canals i domini públic hidràulic per a la seua transformació en cultius, especialment, llenyosos.  
c. Pasturatge: ajust de càrregues en pastures, límits i restolls per a evitar l'expansió del matoll, i evitar paral·lelament el sobrepasturatge i l'eliminació de la vegetació natural.  
d. Plaguicides: utilització preferent d'aquells productes de menors efectes ambientals (els classificats com a AAA i AAB), i s'evitarà en tot cas el seu ús injustificat i preventiu.  
e. Adopció de varietats i pràctiques compatibles amb la conservació de les espècies (s'evitarà en general l'ús de varietats primerenques i les labors agrícoles durant l'època de reproducció). A més, s'evitarà especialment la implantació de formacions vegetals llenyoses denses, incompatibles amb els objectius de conservació dels hàbitats esteparis prioritaris, ja siga per mitjà de repoblacions o per la introducció de cultius llenyosos.  
f. Adopció de bones pràctiques que eviten les cremes de restolls, límits, marges de vegetació llacunar, restes de poda, etc.  
2. Altres mesures complementàries lligades a la conservació d'hàbitats esteparis  
En cultius cerealistes:   
a. Procurar el manteniment d'una estructura en mosaic del paisatge, tant espacialment com temporalment.  
b. Fomentar la recuperació i millora dels marges entre cultius o franges de terreny sense cultivar.  
c. Fomentar el manteniment sobre el terreny dels restolls el major temps possible o com a mínim, fins a la tardor.  
d. Incorporar l'activitat ramadera com una ferramenta de gestió dels restolls i control de la vegetació invasiva, i reduir les necessitats d'herbicides i fertilitzants.  
e. Evitar la rompuda d'espais erms i fomentar la presència de guarets de diferents tipologies, en un mínim recomanat del 20% de cada explotació.  
- Informe del Servici de Biodiversitat  
A sol·licitud del Servici d'Avaluació d'Impacte Ambiental, de la Direcció General de Gestió del Medi Natural (N/Ref: 65/3762-KQX), i vist l'expedient d'avaluació d'impacte ambiental d'una instal·lació fotovoltaica de 7,2 MW, promoguda per Celemin Energy, SL, a ubicar en la vall dels Alhorines, polígon 73, parcel·les 57 i 58 del terme municipal de Villena (Alacant), s'informa el següent:  
  
L'esmentada instal·lació fotovoltaica proposa ocupar uns terrenys en l'actualitat dedicats a cultius extensius cerealistes que constituïxen un hàbitat idoni per a les aus estepàries valencianes, en especial per al sisó (Otis tetrax) i per al soliguer xicotet (Falco naumanni).  
Les dos espècies estan incloses en el Catàleg Valencià d'Espècies de Fauna Amenaçada (Decret 32/2004, de 27 de febrer), la primera d'estes com a vulnerable i la segona en perill d'extinció, la màxima categoria de protecció.   
D'estes dos espècies és, sobretot, destacable el soliguer xicotet. En la vall dels Alhorines esta espècie manté una població al voltant de 57 parelles (la millor de la Comunitat Valenciana) i, una part de la dita població, utilitza habitualment la zona on es proposa ubicar la instal·lació fotovoltaica com a àrea d'alimentació i espai vital durant l'època de nidificació i dispersió.  
Encara que en l'estudi d'avaluació d'impacte ambiental abans mencionat se cita breument la presència del soliguer xicotet, en este no es preveu cap mesura especifica que corregisca o minimitze l'afectació sobre la dita espècie.  
Recordar també que els terrenys on es pretén ubicar la instal·lació fotovoltaica estan inclosos dins d'una de les zones que recentment la Conselleria de Medi Ambient, Aigua, Urbanisme i Habitatge ha proposat com a ZEPA (zona d'especial protecció per a les aus) en aplicació de la Directiva 79/409/CEE, atés el seu interés per a la conservació de les aus estepàries valencianes.   
La dita proposta està en l'actualitat en exposició pública. (Informació pública del projecte d'acord del Consell d'ampliació de la xarxa de zones d'especial protecció per a les aus -ZEPA- de la Comunitat Valenciana, DOGV de 18 de gener de 2008).  
Afectacions legals.  
La producció d'energia està inclosa com a activitat potencialment contaminant del sòl en l'annex I del Reial Decret 9/2005, de 14 de gener.  
Com a productor de residus, ha de complir el que establix la Llei 10/2000, de 12 de desembre, i la resta de normativa vigent en la matèria.  
Tot això, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable.  
Consideracions ambientals.  
1. Identificació, descripció i valoració dels impactes.  
Les parcel·les on es pretén ubicar l'actuació afecten una nova ZEPA, els Alforins, proposada per la Conselleria de Medi Ambient, publicat l'anunci per a la informació pública en el DOCV el 18 de gener de 2008. Per este motiu s'ha sol·licitat l'informe al Servici de Biodiversitat i a l'Àrea de Conservació d'Espais Naturals, que es reflectixen en l'apartat de tramitació administrativa. A més, hi ha en l'entorn elements sensibles com són el LIC els Alforins, LIC Salero i Cabecicos de Villena i el LIC Sierra de Salinas.  
  
S'indica que no hi ha jaciments, patrimoni de béns d'interés catalogats que puguen veure's afectats per l'actuació. Si n'hi haguera, s'avisaria immediatament l'organisme competent.  
La zona està catalogada com de vulnerabilitat baixa d'aqüífers d'acord amb la cartografia temàtica publicada per la Generalitat Valenciana i no hi ha risc d'inundació segons el Patricova.  
Les accions susceptibles de causar impacte es considera que són:  
Edafologia:  
- Desbrossament i aclarida del terreny, moviment de terres en general. L'impacte ocasionat per estes accions consistix en la pèrdua de terra vegetal.  
- Presència de l'actuació, esplanació i execució de vials de tot-u, construcció d'edificis auxiliars. En este cas, s'avalua l'ocupació de sòl per la dita actuació, amb els conseqüents canvis en l'estructura d'este.   
  
-Trànsit de vehicles i maquinària.  
Geologia i geomorfologia:  
- Moviment de terres en general. Estes accions afecten la forma natural del terreny, s'intentarà minimitzar este impacte, i adaptar al màxim l'actuació a esta.  
Processos erosius:  
- Desbrossament i aclarida, moviment de terres.   
- Esplanació i execució de vials de tot-u, presència de l'actuació. Afecten negativament en la detenció de l'erosió perquè suposen una substitució del sòl vegetal per camins de tot-u compacte.   
  
Xarxa hidrogràfica:  
- Moviment de terres en general. Es poden produir processos erosius que poden provocar arrossegaments fins als llits naturals més pròxims. Pot ser minimitzat per mitjà de la implantació de mesures preventives.  
  
Les accions susceptibles de crear alteracions en el medi ambient en les diferents fases de l'actuació:  
Fase de construcció:  
- Ocupació de terrenys i camins.  
- Desbrossament i aclarida: es fa necessari el condicionament de la parcel·la a causa del canvi d'usos del sòl.  
- Moviment de terres en general: excavacions necessàries per a l'execució dels servicis associats al nou ús del sòl: rases, esplanacions....  
- Esplanació i execució de vials de tot-u.  
- Aplec de materials.  
- Trànsit de vehicles i maquinària: relacionat amb la necessitat del subministrament de materials en tot el procés constructiu.  
- Construcció d'edificacions.  
- Exercici d'activitats econòmiques.  
- Creació d'ocupació.  
Fase d'explotació:  
- Presència de l'actuació.  
- Construcció d'edificacions.  
- Presència d'edificis.  
- Trànsit de vehicles i persones.  
- Consum d'aigua.  
- Exercici d'activitats econòmiques.  
- Creació d'ocupació.  
Com a mesures preventives s'assenyalen, entre altres:  
- Recs freqüents amb aigua per a minimitzar l'emissió de partícules de pols a l'atmosfera. Com a alternativa, aplicar una capa de productes estabilitzadors de la pols.  
- Abalisament de la zona d'afectació generada per a l'execució de l'actuació per a evitar que s'afecte una superfície major que la necessària.  
- S'evitarà la generació de sobrants d'obra i s'utilitzaran en la construcció i, en el cas que siga necessari l'abocament dels sobrants, este es realitzarà en llocs actualment controlats, degudament legalitzats i controlats.  
- L'actuació en si ja està dotada d'una xarxa de canalització d'aigües pluvials.  
- En cas d'efectuar qualsevol operació que poguera representar un possible abocament contaminant, es procedirà a netejar-lo ràpidament.  
- No es canviarà l'oli de la maquinària ni es repararà esta en les zones no autoritzades i s'establirà un sistema d'arreplega de residus tòxics que seran entregats a gestor autoritzat.  
- A fi de reduir les molèsties produïdes pel trànsit de camions, es recomana que la velocitat de circulació en els camions d'accés a l'actuació siga inferior a 50 km/h. A més la maquinària s'ajustarà als nivells de soroll permesos per la legislació vigent.  
  
- Durant la fase d'obra s'establiran un punt de recollida controlada dels residus.  
- A fi d'integrar ecològicament i paisatgísticament l'entorn s'ha previst una alçària màxima de les estructures suport dels panells fotovoltaics semblant a l'alçària mitjana dels cultius circumdants.  
Es pretenen a més altres mesures correctores i compensatòries com ara:  
- Durant la fase d'execució de les obres i una vegada acabades estes, es procedirà a la retirada de totes aquelles runes, materials sobrants i la resta d'elements o restes d'obra que hagen sigut depositats, abocats o abandonats en la zona, així com l'adequació i la neteja de qualsevol àrea de terreny afectada per estes. Els residus aniran a abocadors autoritzats que prèviament hauran sigut designats pel contractista.  
  
- Es preveu la reutilització de la totalitat de les terres procedents d'excavació de rases i sabates.  
- Les restes vegetals procedents dels desbrossaments realitzats prèviament al decapatge seran triturats in situ, per a facilitar la descomposició d'estos i la incorporació de matèria orgànica al sòl. S'evita el risc d'erosió i incendis.  
- Reposició de camins i vials.  
Cal indicar que en l'estudi d'impacte ambiental no s'inclou un programa de vigilància ambiental considerat necessari per a garantir el compliment de les indicacions i mesures correctores contingudes en l'estudi d'impacte ambiental.  
Les mesures correctores s'hauran d'aplicar d'acord amb les condicions que s'establixen en esta resolució.  
Respecte a la línia elèctrica necessària per a l'evacuació, s'efectuarà la valoració ambiental d'esta per mitjà del procediment d'avaluació d'impacte ambiental corresponent. S'haurà de tindre en compte per a esta allò que s'ha indicat en l'informe de l'Àrea d'Espais Naturals.  
  
Consideracions jurídiques.  
L'activitat s'ha sotmés al procediment d'avaluació d'impacte ambiental en aplicació de l'article 24 de la Llei 10/2004, de 9 de desembre, de la Generalitat, del sòl no urbanitzable, modificat per l'article 112 de la Llei 14/2005, de 23 de desembre, de la Generalitat, de Mesures Fiscals, de Gestió Financera i Administrativa i d'Organització de la Generalitat.   
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental en la Llei 2/1989, de 3 de març, de la Generalitat Valenciana, i en les altres disposicions que se li apliquen.   
  
L'article 5 del Decret 162/1990, de 15 d'octubre, atribuïx a l'òrgan mediambiental la competència en la formulació de la declaració d'impacte ambiental dels projectes als quals se'ls aplique la Llei 2/1989, d'Impacte Ambiental.   
L'article16, apartat 2, lletra m), del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental.  
Per tot això, fent ús de les facultats que tinc legalment atribuïdes, formule la declaració d'impacte ambiental següent:  
  
Primer  
Estimar acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte DIC per a l'Hort Solar Fotovoltaic 6 MW promogut per Celemin Energy, SL, a ubicar al paratge Alhorines, parcel·la 24, del terme municipal de Villena, província d'Alacant, sempre que es desenrotlle d'acord amb el que establix l'estudi d'impacte ambiental, el projecte tècnic, i la resta de documentació que constituïx l'expedient avaluat, així com de l'apartat segon d'esta resolució.  
  
  
Segon  
Se supedita l'execució del projecte esmentat al compliment de les condicions següents:  
1. Com a mesura per a preservar els valors ambientals corresponents a les aus estepàries, s'hauran de complir les condicions assenyalades en els informes emesos per l'Àrea d'Espai Naturals (incloses les complementàries de l'annex I de l'informe) i el Servici de Biodiversitat que es resumixen en les següents:  
a. Serà obligatori aconseguir, bé l'estació base o qualsevol línia aèria existent, i discorrerà la línia elèctrica d'evacuació de l'energia produïda de forma soterrada.  
b. Mantindre l'activitat agrícola en la resta de terreny associat a la DIC i no utilitzat per les instal·lacions, i a més s'haurà d'acordar la vinculació de 14,2 hectàrees més fins a poder aportar una quantitat d'espais semblant a l'ocupada per l'activitat, i realitzar les pràctiques agrícoles reflectides com a annex I de l'informe de l'Àrea d'Espais Naturals.  
  
c. Establir les mesures correctores indicades en el punt 3.4 del Pla d'Acció per a la Conservació de les Aus de les Estepes Cerealistes i de forma complementària les següents:  
- Conservació d'elements singulars (arbres aïllats, illes de vegetació, murets, construccions tradicionals): en queda prohibida l'alteració.  
- Marges: prohibició de rompre les franges de vegetació espontània entre camps de cultiu.  
- Manteniment de totes les cobertes d'edificis existents (celler) amb teules, així com totes les noves construccions hauran de tindre acabats de teules amb falconeres.  
- Mantindre erms els espais entre files de plaques, amb l'autorització, a criteri del propietari, per a realitzar segues de la vegetació espontània que sorgisca.  
2. Respecte al programa de seguiment, anualment i de forma coordinada dins del programa de seguiment d'aus estepàries que realitza el Servici de Biodiversitat, es realitzarà anualment una avaluació de les parelles reproductores (nombre de parelles, localització i èxit reproductor) i de l'ús de l'hàbitat del soliguer xicotet, dins de l'àrea de DIC i en un radi d'1 km fora dels seus límits, amb l'objecte de determinar l'afectació de la instal·lació sobre esta espècie.  
3. A fi de garantir la disponibilitat de recursos hídrics per a l'activitat, s'haurà d'acreditar la disponibilitat d'estos.  
4. Si en el desenrotllament de les obres o en la fase de funcionament de les actuacions previstes s'observaren danys a tercers o impactes no detectats en esta avaluació d'impacte ambiental, es procedirà a l'estudi i a la correcció, en coordinació amb esta Direcció General de Gestió del Medi Natural.  
5. S'haurà d'obtindre l'Informe de la Conselleria de Cultura, Educació i Ciència sobre la conformitat del projecte amb la normativa de protecció del patrimoni cultural d'acord amb l'article 11 de la Llei 4/1998, d'11 de juny, del Patrimoni Cultural Valencià. Així mateix, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afectació i notificar-ho immediatament a la Conselleria competent.  
6. Quant a l'enllumenat exterior, es prohibix l'emissió de llum per damunt de l'horitzontal. Únicament s'il·luminaran les àrees que necessiten ser il·luminades amb llums de baixa intensitat, de vapor de sodi de baixa pressió, a fi de no generar contaminació lumínica i no atraure els insectes.  
7. Es procedirà al desmantellament de totes les infraestructures temporals executades, de forma immediata després de finalitzar el seu ús. Es restauraran a les condicions inicials, totes aquelles àrees que s'hagen vist alterades per les obres i es procedirà a la correcta gestió dels residus generats.  
8. Es presentarà davant d'esta Direcció General de Gestió del Medi Natural en un termini no superior a tres anys, un projecte de restauració de la parcel·la que serà preceptiu l'obtenció d'un informe emés per part d'esta Direcció General en què, si és el cas, s'establiran mesures a adoptar per a la restauració.  
9. Es presentarà davant de la Direcció General per al Canvi Climàtic l'informe preliminar de situació del sòl per tractar-se d'una activitat considerada potencialment contaminant del sòl, en compliment de l'article 3 del Reial Decret 9/2005, de 14 de gener, sobre activitats potencialment contaminants del sòl.  
10. S'haurà de portar un registre documentat del programa de vigilància ambiental inclòs en l'estudi d'impacte ambiental als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.  
11. D'acord amb l'article 4 del Reial Decret Llei 1302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
12. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicada a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Notificar a les parts interessades que, contra esta resolució, com no és un acte definitiu en via administrativa, no es pot interposar cap recurs, la qual cosa no és impediment perquè puguen utilitzar-se els mitjans que en defensa del seu dret i dels seus interessos consideren pertinents.  
  
Quart  
Publicar en el Diari Oficial de la Comunitat Valenciana esta declaració d'impacte ambiental, d'acord amb el que establix l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.  
  
València, 27 de juny de 2008.- La directora general de Gestió del Medi Natural: M. Ángeles Centeno Centeno.  
  
  
Declaració d'impacte ambiental  
  
Expedient: 67/2385-HGU.  
Títol: DIC per a l'Hort Solar Fotovoltaic 6 MW Alhorines FV1.  
Promotor: Celemin Energy, SL.   
Autoritat substantiva: Direcció Territorial d'Alacant.  
Localització: paratge Alhorines, polígon 75, parcel·la 24 a Villena (Alacant).  
Descripció del projecte  
1. Objecte del projecte  
L'objecte del projecte és l'obtenció de la Declaració d'Interés Comunitari per a la instal·lació d'un hort solar fotovoltaic de 6 MW, promogut per Celemin Energy, SL, d'acord amb la Llei 10/2004, de 9 de desembre, de la Generalitat, del Sòl No Urbanitzable.  
2. Descripció de les característiques més rellevants del projecte  
La instal·lació es pretén ubicar en la parcel·la 24 del polígon 75, en el paratge conegut com a vall dels Alhorines al municipi de Villena (Alacant). El territori està classificat com a sòl no urbanitzable comú, d'acord amb el PGOU de l'Ajuntament de Villena. L'ús actual del sòl de la parcel·la objecte d'estudi és el cultiu de secà, amb una zona de matoll.  
La superfície total del terreny objecte de la Declaració d'Interés Comunitari és de 120.377 m², i la superfície efectiva de captació, és a dir, l'ocupada pels panells solars és de 42.197,40 m². L'hort solar està compost per 60 subhorts solars de 100 kW, de producció d'energia per mitjà de mòduls fotovoltaics i la seua connexió a la xarxa, de potència total prevista 6,0 MW i evacuació conjunta.  
Respecte als mòduls fotovoltaics o panells solars, es col·locaran 510 mòduls per subhort solar sobre estructures metàl·liques d'alumini fixes. La separació entre les files de mòduls solars, serà la més adequada possible en funció de la grandària de la parcel·la perquè les pèrdues per ombres entre estes siguen mínimes. Els mòduls generen electricitat en corrent continu, que és transformada en corrent altern per mitjà d'un inversor. Després de passar per un comptador, s'evacua l'energia a la xarxa elèctrica per mitjà de connexió en MT a una tensió de 20 kV. Actualment s'ha sol·licitat a la companyia subministradora punt de connexió per a evacuació de l'energia produïda.  
Es té previst llavar els panells, mensualment, per mitjà de camions cisterna, sense acreditar la disponibilitat de recursos hídrics per a l'actuació.  
Es construiran seixanta casetes de transformadors que ocuparan 805,20 m² i un centre de connexió de companyia de 8,05 m² que connectarà els subhorts fotovoltaics previstos, per a d'esta manera, realitzar una evacuació comuna en el punt de connexió previst per l'empresa distribuïdora.  
Es preveu un tanca perimetral per mitjà de tanca metàl·lica galvanitzada de 2 m d'alçària, col·locada sobre bases de formigó per mitjà de suports metàl·lics galvanitzats.  
Alternatives.  
En l'estudi d'impacte ambiental no es consideren alternatives a l'actuació projectada.  
Tramitació administrativa.  
Amb data 3 de març de 2008, va entrar en els Servicis Centrals d'esta Conselleria, remés per la Direcció Territorial d'Alacant, l'expedient per a avaluació d'impacte ambiental del projecte DIC per a l'Hort Solar Fotovoltaic 7,2 MW Alhorines FV2, al terme municipal de Villena, promogut per Celemin Energy, SL. La documentació remesa va ser:  
  
- Projecte tècnic  
- Estudi d'impacte ambiental  
L'escrit de remissió certifica que l'expedient ha sigut sotmés a informació pública per mitjà de la publicació en el Diari Oficial de la Comunitat Valenciana (DOCV) amb número 5698, durant el termini de 30 dies hàbils, sense que s'hagen formulat al·legacions respecte d'això. De l'exposició pública mitjançant un edicte en el tauler d'anuncis de l'Ajuntament de Villena, s'han remés tres al·legacions, de caràcter ambiental, basades en l'impacte sobre espècies de fauna catalogada. Estes han sigut considerades en els informes de l'Àrea d'Espais Naturals i el Servici de Biodiversitat.  
Amb data 12 de març de 2008, es va sol·licitar l'informe al Servici de Biodiversitat respecte de les possibles afectacions en relació amb les aus i es va rebre resposta el 14 d'abril de 2008.  
Amb data 12 de març de 2008, es va sol·licitar l'informe a l'Àrea de Conservació d'Espais Naturals en relació amb les possibles afectacions rellevants en relació amb les aus com a conseqüència de la ubicació de la instal·lació sobre una proposta de ZEPA, i es va rebre la resposta amb data 12 de juny de 2008.  
Els informes sectorials rebuts són:  
- Informe de l'Àrea d'Espai Naturals  
L'àmbit d'actuació se centra en una nova ZEPA, els Alforins, proposada per la Conselleria de Medi Ambient, publicat l'anunci per a la informació pública en el DOCV el 18 de gener de 2008, pel seu valor per a la protecció d'aus com ara l'àguila serpera europea, l'àguila reial, l'àguila calçada, el falcó pelegrí, el brúfol, la gralla de bec vermell i el còlbit negre, són d'importància capital per a la conservació de les següents espècies d'aus estepàries, els principals hàbitats de la qual a la Comunitat Valenciana no estan inclosos en la xarxa d'IBA :  
Falco naumanni (soliguer xicotet)  
Tetrax tetrax (sisó comú)  
Otis tarda (avitarda comuna)  
Pterocles orientalis (xurra)  
Chersophilus duponti (terrerola becuda o alosa becuda)  
Bucanetes githagineus (pinsà trompeter)  
Segons la informació disponible, l'afectació de tot l'àmbit territorial de l'actuació, sobre la ZEPA els Alforins, es concreta en la vinculació de 12,03 hectàrees, de les quals es preveu actuar amb la instal·lació de panells solars i altres instal·lacions sobre unes 9,51 hectàrees. En concret, l'actuació plantejada pel promotor suposarà una ocupació percentual del 0,15% de la superfície total de la ZEPA els Alforins, i es pren en consideració per al càlcul la superfície a ocupar pel camp solar i les instal·lacions complementàries.  
Es considera compatible la instal·lació solar fotovoltaica sempre que es complisquen les condicions que s'expressen en els punts següents i en l'annex I. Les dites condicions hauran d'integrar-se en el projecte definitiu.  
A continuació s'exposen les condicions que es consideren de compliment imprescindible:   
1. Per la documentació que està en este Servici, no es pot conéixer amb exactitud el traçat de la línia d'evacuació, DIC del camp solar fins a la línia d'evacuació. En l'actualitat, i basant-se en les informacions rebudes del representant del promotor, s'estudia la possibilitat de connexió a una estació base, a construir, en les proximitats de la planta solar i fora de l'àmbit de la ZEPA. En qualsevol cas la línia d'evacuació s'executarà soterrada.  
2. Donada la desaparició d'uns hàbitats susceptibles de ser ocupats per l'avifauna protegida de la ZEPA, es considera prioritari el manteniment de l'activitat agrícola en la resta de terreny associat a la DIC i no utilitzat per a la instal·lació de panells solars, i a més s'haurà d'acordar la vinculació de 9 hectàrees més fins a poder aportar una quantitat d'espais semblant a l'ocupada per l'activitat.  
Pel que fa a mesures correctores, s'establixen les que assenyala en el punt 3.4 el Pla d'Acció per a la Conservació de les Aus de les Estepes Cerealistes, i de forma complementària altres com les següents:  
  
1. Conservació d'elements singulars (arbres aïllats, illes de vegetació, murets, construccions tradicionals): en queda prohibida l'alteració.  
2. Marges: prohibició de rompre les franges de vegetació espontània entre camps de cultiu.  
3. Manteniment de totes les cobertes d'edificis existents (celler) amb teules, així com totes les noves construccions hauran de tindre acabats de teules amb falconeres.  
4. Mantindre erms els espais entre files de plaques, amb l'autorització, a criteri del propietari, per a realitzar segues de la vegetació espontània que sorgisca.  
Annex I  
1. Mesures complementàries  
Tenint en compte la problemàtica particular de manteniment de l'activitat agrícola associada a la conservació de les espècies afectades, pot ser necessari vincular l'autorització dels projectes avaluats a mesures de promoció activa d'esta activitat tant en aquells espais de les parcel·les afectades que no resulten ocupats per les instal·lacions, com en altres parcel·les incloses en la mateixa zona amb les quals el promotor del projecte puga aconseguir acords de qualsevol naturalesa destinats a afavorir pràctiques sostenibles amb l'avifauna. Les dites mesures poden adoptar la forma següent:  
Mesures complementàries de caràcter agroambiental.  
a. Manteniment dels restolls després de la collita: 1-2 mesos en guaret o 1-5 anys en rotació.  
b. Manteniment de pastures permanents, i s'evitarà la rompuda de pastures, vessants, canals i domini públic hidràulic per a la seua transformació en cultius, especialment, llenyosos.  
c. Pasturatge: ajust de càrregues en pastures, límits i restolls per a evitar l'expansió del matoll, i s'evitarà paral·lelament el sobrepasturatge i l'eliminació de la vegetació natural.  
d. Plaguicides: utilització preferent d'aquells productes de menors efectes ambientals (els classificats com a AAA i AAB), i s'evitarà en tot cas l'ús injustificat i preventiu.  
e. Adopció de varietats i pràctiques compatibles amb la conservació de les espècies (i s'evitarà en general l'ús de varietats primerenques i les labors agrícoles durant l'època de reproducció). A més, s'evitarà especialment la implantació de formacions vegetals llenyoses denses, incompatibles amb els objectius de conservació dels hàbitats esteparis prioritaris, ja siga per mitjà de repoblacions o per la introducció de cultius llenyosos.  
f. Adopció de bones pràctiques que eviten les cremes de restolls, límits, marges de vegetació llacunar, restes de poda, etc.  
2. Altres mesures complementàries lligades a la conservació d'hàbitats esteparis  
En cultius cerealistes:   
a. Procurar el manteniment d'una estructura en mosaic del paisatge, tant espacialment com temporalment.  
b. Fomentar la recuperació i millora dels marges entre cultius o franges de terreny sense cultivar.  
c. Fomentar el manteniment sobre el terreny dels restolls el major temps possible o com a mínim, fins a la tardor.  
d. Incorporar l'activitat ramadera com una ferramenta de gestió dels restolls i control de la vegetació invasiva, i reduir les necessitats d'herbicides i fertilitzants.  
e. Evitar la rompuda d'espais erms i fomentar la presència de guarets de diferents tipologies, en un mínim recomanat del 20% de cada explotació.  
- Informe del Servici de Biodiversitat  
A sol·licitud del Servici d'Avaluació d'Impacte Ambiental, de la Direcció General de Gestió del Medi Natural (N/Ref: 67/3899-BIX), i vist l'expedient d'avaluació d'impacte ambiental d'una instal·lació fotovoltaica de 6 MW, promoguda per Celemin Energy, SL, a ubicar en la vall dels Alhorines, polígon 75, parcel·la 24 del terme municipal de Villena (Alacant), s'informa el següent:  
L'esmentada instal·lació fotovoltaica proposa ocupar uns terrenys en l'actualitat dedicats a cultius extensius cerealistes que constituïxen un hàbitat idoni per a les aus estepàries valencianes, en especial per al sisó (Otis tetrax) i per al soliguer xicotet (Falco naumanni).  
Les dos espècies estan incloses en el Catàleg Valencià d'Espècies de Fauna Amenaçada (Decret 32/2004, de 27 de febrer), la primera d'estes com a vulnerable i la segona en perill d'extinció, la màxima categoria de protecció.   
D'estes dos espècies és, sobretot, destacable el soliguer xicotet. En la vall dels Alhorines esta espècie manté una població al voltant de 57 parelles (la millor de la Comunitat Valenciana) i, una part de la dita població, utilitza habitualment la zona on es proposa ubicar la instal·lació fotovoltaica com a àrea d'alimentació i espai vital durant l'època de nidificació i dispersió.  
Encara que en l'estudi d'avaluació d'impacte ambiental abans mencionat se cita breument la presència del soliguer xicotet, en este no es preveu cap mesura especifica que corregisca o minimitze l'afectació sobre la dita espècie.  
Recordar també que els terrenys on es pretén ubicar la instal·lació fotovoltaica estan inclosos dins d'una de les zones que recentment la Conselleria de Medi Ambient, Aigua, Urbanisme i Habitatge ha proposat com a ZEPA (zona d'especial protecció per a les aus) en aplicació de la Directiva 79/409/CEE, atés el seu interés per a la conservació de les aus estepàries valencianes.   
La dita proposta està en l'actualitat en exposició pública. (Informació pública del projecte d'acord del Consell d'ampliació de la xarxa de zones d'especial protecció per a les aus -ZEPA- de la Comunitat Valenciana, DOCV de 18 de gener de 2008).  
Afectacions legals.  
La producció d'energia està inclosa com a activitat potencialment contaminant del sòl en l'annex I del Reial Decret 9/2005, de 14 de gener.  
Com a productor de residus, ha de complir el que establix la Llei 10/2000, de 12 de desembre, i la resta de normativa vigent en la matèria.  
Tot això, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable.  
Consideracions ambientals.  
1. Identificació, descripció i valoració dels impactes.  
Les parcel·les on es pretén ubicar l'actuació afecten una nova ZEPA, els Alforins, proposada per la Conselleria de Medi Ambient, publicat l'anunci per a la informació pública en el DOCV el 18 de gener de 2008. Per este motiu s'ha sol·licitat l'informe al Servici de Biodiversitat i a l'Àrea de Conservació d'Espais Naturals, que es reflectixen en l'apartat de tramitació administrativa. A més, hi ha en l'entorn elements sensibles com són el LIC els Alforins, LIC Salero i Cabecicos de Villena i el LIC Sierra de Salinas.  
S'indica que no hi ha jaciments, patrimoni de béns d'interés catalogats que puguen veure's afectats per l'actuació. Si n'hi haguera, s'avisaria immediatament l'organisme competent.  
La zona està catalogada com de vulnerabilitat baixa d'aqüífers d'acord amb la cartografia temàtica publicada per la Generalitat Valenciana i no hi ha risc d'inundació segons el Patricova.  
Les accions susceptibles de causar impacte es considera que són:  
Edafologia:  
- Desbrossament i aclarida del terreny, moviment de terres en general. L'impacte ocasionat per estes accions consistix en la pèrdua de terra vegetal.  
- Presència de l'actuació, esplanació i execució de vials de tot-u, construcció d'edificis auxiliars. En este cas, s'avalua l'ocupació de sòl per la dita actuació, amb els conseqüents canvis en l'estructura d'este.   
  
-Trànsit de vehicles i maquinària.  
Geologia i Geomorfologia:  
- Moviment de terres en general. Estes accions afecten la forma natural del terreny, s'intentarà minimitzar este impacte, i adaptar al màxim l'actuació a esta.  
Processos erosius:  
- Desbrossament i aclarida, moviment de terres.   
- Esplanació i execució de vials de tot-u, presència de l'actuació. Afecten negativament en la detenció de l'erosió perquè suposen una substitució del sòl vegetal per camins de tot-u compacte.   
  
Xarxa hidrogràfica:  
- Moviment de terres en general. Es poden produir processos erosius que poden provocar arrossegaments fins als llits naturals més pròxims. Pot ser minimitzat per mitjà de la implantació de mesures preventives.  
  
Les accions susceptibles de crear alteracions en el medi ambient en les diferents fases de l'actuació:  
Fase de construcció:  
- Ocupació de terrenys i camins.  
- Desbrossament i aclarida: es fa necessari el condicionament de la parcel·la a causa del canvi d'usos del sòl.  
- Moviment de terres en general: excavacions necessàries per a l'execució dels servicis associats al nou ús del sòl: rases, esplanacions....  
- Esplanació i execució de vials de tot-u.  
- Amuntegament de materials.  
- Trànsit de vehicles i maquinària: relacionat amb la necessitat del subministrament de materials en tot el procés constructiu.  
- Construcció d'edificacions.  
- Desenrotllament d'activitats econòmiques.  
- Creació d'ocupació.  
Fase d'explotació:  
- Presència de l'actuació.  
- Construcció d'edificacions.  
- Presència d'edificis.  
- Trànsit de vehicles i persones.  
- Consum d'aigua.  
- Desenrotllament d'activitats econòmiques.  
- Creació d'ocupació.  
Com a mesures preventives s'assenyalen, entre altres:  
- Recs freqüents amb aigua per a minimitzar l'emissió de partícules de pols a l'atmosfera. Com a alternativa, aplicar una capa de productes estabilitzadors de la pols.  
- Abalisament de la zona d'afectació generada per a l'execució de l'actuació per a evitar que s'afecte una superfície major que la necessària.  
- S'evitarà la generació de sobrants d'obra i s'utilitzaran en la construcció i, en el cas que siga necessari l'abocament dels sobrants, este es realitzarà en llocs actualment controlats, degudament legalitzats i controlats.  
- L'actuació en si ja està dotada d'una xarxa de canalització d'aigües pluvials.  
- En cas d'efectuar qualsevol operació que poguera representar un possible abocament contaminant, es procedirà a netejar-lo ràpidament.  
- No es canviarà l'oli de la maquinària ni es repararà esta en les zones no autoritzades i s'establirà un sistema d'arreplega de residus tòxics que seran entregats a gestor autoritzat.  
- A fi de reduir les molèsties produïdes pel trànsit de camions, es recomana que la velocitat de circulació en els camions d'accés a l'actuació siga inferior a 50 km/h. A més la maquinària s'ajustarà als nivells de soroll permesos per la legislació vigent.  
  
- Durant la fase d'obra s'establiran un punt de recollida controlada dels residus.  
- A fi d'integrar ecològicament i paisatgísticament l'entorn s'ha previst una alçària màxima de les estructures suport dels panells fotovoltaics semblant a l'alçària mitjana dels cultius circumdants.  
Es pretenen a més altres mesures correctores i compensatòries com ara:  
- Durant la fase d'execució de les obres i una vegada acabades estes, es procedirà a la retirada de totes aquelles runes, materials sobrants i la resta d'elements o restes d'obra que hagen sigut depositats, abocats o abandonats en la zona, així com l'adequació i la neteja de qualsevol àrea de terreny afectada per estes. Els residus aniran a abocadors autoritzats que prèviament hauran sigut designats pel contractista.  
  
- Es preveu la reutilització de la totalitat de les terres procedents d'excavació de rases i sabates.  
- Les restes vegetals procedents dels desbrossaments realitzats prèviament al decapatge seran triturats in situ, per a facilitar la descomposició d'estos i la incorporació de matèria orgànica al sòl. S'evita el risc d'erosió i incendis.  
- Reposició de camins i vials.  
Cal indicar que en l'estudi d'impacte ambiental no s'inclou un programa de vigilància ambiental considerat necessari per a garantir el compliment de les indicacions i mesures correctores contingudes en l'estudi d'impacte ambiental.  
Les mesures correctores s'hauran d'aplicar d'acord amb les condicions que s'establixen en esta resolució.  
Respecte a la línia elèctrica necessària per a l'evacuació, s'efectuarà la valoració ambiental d'esta per mitjà del procediment d'avaluació d'impacte ambiental corresponent. S'haurà de tindre en compte per a esta allò que s'ha indicat en l'informe de l'Àrea d'Espais Naturals.  
  
Consideracions jurídiques  
L'activitat s'ha sotmés al procediment d'avaluació d'impacte ambiental en aplicació de l'article 24 de la Llei 10/2004, de 9 de desembre, de la Generalitat, del Sòl No Urbanitzable, modificat per l'article 112 de la Llei 14/2005, de 23 de desembre, de la Generalitat, de Mesures Fiscals, de Gestió Financera i Administrativa i d'Organització de la Generalitat.   
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental en la Llei 2/1989, de 3 de març, de la Generalitat Valenciana, i en les altres disposicions que se li apliquen.   
  
L'article 5 del Decret 162/1990, de 15 d'octubre, atribuïx a l'òrgan mediambiental la competència en la formulació de la declaració d'impacte ambiental dels projectes als quals se'ls aplique la Llei 2/1989, d'Impacte Ambiental.   
L'article 16, apartat 2, lletra m), del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental.  
Per tot això, fent ús de les facultats que tinc legalment atribuïdes, formule la declaració d'impacte ambiental següent:  
  
Primer  
Estimar acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte DIC per a l'Hort Solar Fotovoltaic 6 MW, promogut per Celemin Energy, SL, a ubicar en el paratge Alhorines, parcel·la 24, del terme municipal de Villena, província d'Alacant, sempre que es desenrotlle d'acord amb el que establix l'estudi d'impacte ambiental, el projecte tècnic, i la resta de documentació que constituïx l'expedient avaluat, així com de l'apartat segon d'esta resolució.  
  
  
Segon  
Se supedita l'execució del projecte esmentat al compliment de les condicions següents:  
1. Com a mesura per a preservar els valors ambientals corresponents a les aus estepàries, s'hauran de complir les condicionants assenyalades en els informes emesos per l'Àrea d'Espai Naturals (incloses les complementàries de l'annex I de l'informe) i el Servici de Biodiversitat que es resumixen en les següents:  
a. Mantindre l'activitat agrícola en la resta de terreny associat a la DIC i no utilitzat per les instal·lacions, i a més s'haurà d'acordar la vinculació de 9 hectàrees més fins a poder aportar una quantitat d'espais semblant a l'ocupada per l'activitat, i realitzar les pràctiques agrícoles reflectides com a annex I de l'informe de l'Àrea d'Espais Naturals.  
  
b. Establir les mesures correctores indicades en el punt 3.4 del Pla d'Acció per a la Conservació de les Aus de les Estepes Cerealistes i de forma complementària les següents:  
- Conservació d'elements singulars (arbres aïllats, illes de vegetació, murets, construccions tradicionals): en queda prohibida l'alteració.  
- Marges: prohibició de rompre les franges de vegetació espontània entre camps de cultiu.  
- Manteniment de totes les cobertes d'edificis existents (celler) amb teules, així com totes les noves construccions hauran de tindre acabats de teules amb falconeres.  
- Mantindre erms els espais entre files de plaques, amb l'autorització, a criteri del propietari, per a realitzar segues de la vegetació espontània que sorgisca.  
2. Respecte al programa de seguiment, anualment i de forma coordinada dins del programa de seguiment d'aus estepàries que realitza el Servici de Biodiversitat, es realitzarà anualment una avaluació de les parelles reproductores (nombre de parelles, localització i èxit reproductor) i de l'ús de l'hàbitat del soliguer xicotet, dins de l'àrea de DIC i en un radi d'1 km fora dels seus límits, amb l'objecte de determinar l'afectació de la instal·lació sobre esta espècie.  
3. A fi de garantir la disponibilitat de recursos hídrics per a l'activitat, s'haurà d'acreditar la disponibilitat d'estos.  
4. Si en el desenrotllament de les obres o en la fase de funcionament de les actuacions previstes s'observaren danys a tercers o impactes no detectats en esta avaluació d'impacte ambiental, es procedirà a l'estudi i a la correcció, en coordinació amb esta Direcció General de Gestió del Medi Natural.  
5. S'haurà d'obtindre l'informe de la Conselleria de Cultura, Educació i Ciència sobre la conformitat del projecte amb la normativa de protecció del patrimoni cultural d'acord amb l'article 11 de la Llei 4/1998, d'11 de juny, del Patrimoni Cultural Valencià. Així mateix, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afectació i notificar-ho immediatament a la Conselleria competent.  
6. Quant a l'enllumenat exterior, es prohibix l'emissió de llum per damunt de l'horitzontal. Únicament s'il·luminaran les àrees que necessiten ser il·luminades amb llums de baixa intensitat, de vapor de sodi de baixa pressió, a fi de no generar contaminació lumínica i no atraure els insectes.  
7. Es procedirà al desmantellament de totes les infraestructures temporals executades, de forma immediata després de finalitzar el seu ús. Es restauraran a les condicions inicials, totes aquelles àrees que s'hagen vist alterades per les obres i es procedirà a la correcta gestió dels residus generats.  
8. Es presentarà davant d'esta Direcció General de Gestió del Medi Natural en un termini no superior a tres anys, un projecte de restauració de la parcel·la que serà preceptiu l'obtenció d'un informe emés per part d'esta Direcció General en què, si és el cas, s'establiran mesures a adoptar per a la restauració.  
9. Es presentarà davant de la Direcció General per al Canvi Climàtic l'informe preliminar de situació del sòl per tractar-se d'una activitat considerada potencialment contaminant del sòl, en compliment de l'article 3 del Reial Decret 9/2005, de 14 de gener, sobre Activitats Potencialment Contaminants del Sòl.  
10. S'haurà de portar un registre documentat del programa de vigilància ambiental inclòs en l'estudi d'impacte ambiental als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.  
11. D'acord amb l'article 4 del Reial Decret Legislatiu 1302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
12. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicada a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Notificar a les parts interessades que, contra esta resolució, com no és un acte definitiu en via administrativa, no es pot interposar cap recurs, la qual cosa no és impedidment perquè puguen utilitzar-se els mitjans que en defensa del seu dret i dels seus interessos consideren pertinents.  
  
Quart  
Publicar en el Diari Oficial de la Comunitat Valenciana esta declaració d'impacte ambiental, d'acord amb el que establix l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.  
  
València, 27 de juny de 2008. La directora general de Gestió del Medi Natural: M. Ángeles Centeno Centeno  
  
  
Declaració d'impacte ambiental  
  
Expedient: 38/2008 - AIA.  
Promotor: Tecnigrés, SA.  
Autoritat substantiva: Direcció General per al Canvi Climàtic de la Conselleria de Medi Ambient, Aigua, Urbanisme i Habitatge.  
Objecte del projecte: sol·licitud de l'autorització ambiental integrada per a la fabricació de paviment ceràmic.  
Localització: carretera de Castelló a Sant Joan de Moró (CV-160), km 0,400.  
Òrgan substantiu: 266/06 IPPC SClCo/CLD.  
Descripció del projecte  
1. Característiques.  
Les instal·lacions se situen en el km 0,400 de la carretera de Castelló a Sant Joan de Moró (CV-160), al municipi de Sant Joan de Moró (Castelló) i es dediquen a la fabricació de taulellets.  
La superfície del terreny construït és de 25.535 m², sobre un solar de 43.733 m². Les instal·lacions estan situades sobre sòl urbà industrial, i és compatible la dita indústria amb les determinacions del vigent PGOU de Sant Joan de Moró, tant d'edificació com d'usos.  
  
La producció de paviment ceràmic l'any 2005 va ser de 44.748 tones, actualment és de 142.696 tones i s'espera que es mantinga; com supera les 75 tones diàries, és una activitat sotmesa a avaluació d'impacte ambiental, perquè està catalogada en l'annex I, grup 4, lletra l, del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de Projectes.  
  
La societat posseïx llicència municipal d'activitat atorgada per l'Ajuntament de Sant Joan de Moró.  
No està prevista l'ampliació del nombre de forns. Hi ha elements que causen baixa (els números de referència figuren en el projecte bàsic): 10 agitadors (ref. 35), 1 element d'aspiració (ref. 39), 2 compressors (refs. 47 i 49).   
Es munten una sèrie d'elements (els números de referència figuren en el projecte bàsic): 1 premsa (ref. 59), 1 cinta (ref. 60), 2 eixides d'assecat a esmaltat (ref. 61 i 62), 1 plegadora (ref. 63), 4 molins (ref. 64), 3 depòsits (ref. 65); 30 recipients metàl·lics amb agitador (ref. 66), un pont grua (ref. 67), 2 línies d'esmaltació (ref. 68 i 69), 2 màquines per a càrrega i descàrrega sobre vagonetes (ref. 70), 2 màquines automàtiques de càrrega i descàrrega (ref. 71), 2 línies de selecció (ref. 72), 1 túnel de retractilatge (ref. 73), 2 fosses sèptiques (ref. 74), 2 filtres de mànegues (ref. 75 i 76) i 1 depòsit per a emmagatzemar gasoil (ref. 77).  
Durant la vigència de l'autorització ambiental integrada, s'instal·laran: 1 parc de vagonetes (ref. 78), 2 màquines automàtiques de càrrega i descàrrega (ref. 79), 2 línies de selecció de producte acabat (ref. 80), 2 màquines automàtiques de càrrega i descàrrega per a rectificació i poliment (ref. 81), 1 màquina automàtica de càrrega i descàrrega (ref. 82), 4 línies de rectificat (ref. 83), 2 línies de poliment i lapidatge (ref. 84), 1 línia mixta de lapidatge (ref. 85), 2 màquines automàtiques de càrrega i descàrrega (ref. 86), 1 màquina automàtica doble de càrrega i descàrrega (ref. 87), 1 planta depuradora (ref. 88), 2 filtres premsa (ref. 89), 1 línia elèctrica (ref. 90), 1 instal·lació elèctrica amb CT (ref. 91), 1 instal·lació elèctrica de BT (ref. 92) i 1 planta d'aire comprimit (ref. 93).  
Les matèries primeres que s'empren són argiles atomitzades, esmalts, engalbes, serigrafies i colors ceràmics.   
L'energia consumida en el procés industrial és elèctrica i també procedix de la combustió del gas natural. Durant l'any 2005 es van consumir 5.961.000 kWh d'energia elèctrica i 34.669.212 kWh de gas natural, quantitats que en el futur passaran a ser de 67.220.660 kWh i 42.016.728 kWh respectivament.  
El procés de fabricació s'inicia amb la recepció i l'emmagatzematge de l'argila atomitzada, continua a continuació amb el premsat i l'assecat de peces, l'esmaltat, la monococció, la classificació, l'envasament, el magatzematge i l'expedició. En el futur s'incorporaran posteriorment a la monococció els processos de poliment, lapidatge i rectificat. Els esmalts es preparen en la mateixa fàbrica.  
El subministrament d'aigua procedix de la xarxa de proveïment públic i de dos pous situats dins de la parcel·la, els quals disposen de les seues concessions administratives per un cabal total anual de 55.440 m³. L'any 2005 es van consumir 16.850 m³, dels quals 16.739 m³ procedien dels pous i 111 m³ de la xarxa de proveïment públic. En el futur s'estima que les necessitats anuals arribaran a ser de 46.078 m³ procedents dels pous i es mantindrà el mateix consum de la xarxa pública.  
  
Les aigües pluvials es canalitzen cap al barranc de la Regina a través del drenatge dels vials que estan asfaltats.  
Les aigües residuals sanitàries procedixen de les neteges, vestuaris i altres usos assimilables als anteriors; durant l'any 2005 van aconseguir el volum de 650 m³ i amb les ampliacions s'estima que s'aproximarà als 683 m³. Les aigües s'arrepleguen en dos fosses sèptiques contigües, on decanten els sòlids i se sotmeten a un procés biològic. Un gestor de residus trasllada els llots fins a una EDAR. L'efluent sobrenadant s'envia a una bassa situada en superfície, on es mescla amb les aigües residuals industrials decantades, fins a la seua arreplega i trasllat per gestor autoritzat a una indústria d'atomitzat d'argiles (Atomcer, Atomix).  
  
Les aigües residuals industrials no se sotmeten actualment a cap tractament i s'emmagatzemen, com s'explicava abans, en superfície fins a la seua retirada a una atomitzadora per a la seua valoració. L'any 2007 es van generar 14.200 m³ d'aigües residuals industrials.  
En el futur pròxim es preveu la depuració fisicoquímica de les aigües residuals industrials procedents de la secció de rectificat i poliment, així com reutilitzar l'efluent sobrenadant, al mateix temps que els llots seran retirats per un gestor autoritzat per a valorar-los en una atomitzadora.  
Les emissions atmosfèriques de naturalesa gasosa procedixen de la combustió del gas natural amb aportació d'aire en excés, de manera que la quantitat d'oxigen és superior a la relació estequiomètrica de la combustió completa.   
Les emissions de partícules a l'atmosfera es reduïxen amb l'ocupació de filtres de mànegues i l'ocupació de cabines per a l'aplicació d'esmalts.  
Tecnigrés, SA, està inscrit com a xicotet productor de residus tòxics i perillosos amb el núm. 1207492.  
Els residus perillosos que es produïxen són: sòlids ceràmics, productes ceràmics caducats, mànegues de filtres, envasos metàl·lics, envasos de plàstic, envasos de paper, aerosols, draps impregnats, teles de pantalla, oli industrial usat, tubs fluorescents i llums de mercuri, revestiments i refractaris. L'any 2005 es van produir 8.627 quilograms de residus perillosos.  
Els residus no perillosos que genera l'activitat són: mescles de residus (LER 200301), residus ceràmics cuits, residus de vidriat, llots aquosos que contenen materials ceràmics, suspensions aquoses que contenen materials ceràmics, mescles anteriors al procés de cocció, partícules i pols (LER 101201 i 101203), residus de fusta, residus de paper i cartó, residus de plàstic i residus de ferralla.  
  
En les instal·lacions hi ha una torre de refrigeració i dos depòsits d'aigua, un previ a la instal·lació i un altre intermedi.   
2. Alternatives mediambientals.   
Per tractar-se d'una fàbrica establida i en funcionament des de fa anys, no és procedent analitzar les alternatives mediambientals de l'emplaçament actual.  
El titular fabrica els seus productes amb les millors tècniques disponibles, per la qual cosa tampoc es plantegen alternatives a este aspecte.  
Tramitació administrativa  
1. Tramitació.   
Amb data 13 de febrer de 2008, l'Àrea de Qualitat Ambiental remet un exemplar de l'estudi d'impacte ambiental, una còpia del projecte bàsic de sol·licitud d'autorització ambiental integrada, documentació complementària del projecte bàsic i el projecte per a sol·licitud de llicència municipal d'indústria ceràmica; sol·licita que se sotmeta a avaluació d'impacte ambiental.  
2. Informació pública.   
La Direcció General per al Canvi Climàtic va sotmetre l'expedient a informació pública i va publicar, a este efecte, un anunci en el Diari Oficial de la Comunitat Valenciana núm. 5586, del 28 d'agost de 2007; una vegada transcorregut el termini de 30 dies hàbils, no es van presentar al·legacions.  
3. Peticions d'informació o documentació complementària.  
No s'ha sol·licitat informació complementària.  
Informes sectorials.  
No se n'han sol·licitat.  
Afectacions legals mediambientals.   
D'acord amb la informació continguda en els sistemes d'informació geogràfica de la Conselleria de Territori i Habitatge, el projecte no presenta afectacions legals sobre ens mediambientals protegits per la legislació vigent.  
Consideracions ambientals.  
1. Elements que poden veure's afectats de forma important pel projecte de l'activitat  
La fabricació de paviment ceràmic per Tecnigrés, SA, és una activitat que consumix quantitats importants d'energia i genera emissions de partícules sòlides i gasos a l'atmosfera. També es produïxen residus, vibracions i contaminació acústica.   
Les aigües residuals industrials contenen metalls pesants, si no es manipulen adequadament dins de les instal·lacions preparades a este efecte, poden contaminar les aigües superficials i també l'aigua subterrània.  
2. Identificació i valoració dels impactes   
Els impactes que causa l'activitat sobre el medi ambient han sigut identificats i valorats en l'estudi d'impacte ambiental.  
3. Consideracions sobre la proposta de mesures correctores i del programa de vigilància ambiental.   
El promotor remet un certificat, expedit per un tècnic competent, per a acreditar que la bassa on s'arrepleguen les aigües residuals industrials està impermeabilitzada.  
Els residus tòxics i perillosos, se segreguen i emmagatzemen en envasos, depòsits, bosses, contenidors i bidons, s'etiqueten i es classifiquen per tipus; s'emmagatzemen a cobert, amb solera impermeable, es disposen sobre cubetes de seguretat i són arreplegats per gestor autoritzat abans de sis mesos.   
Els esmalts i colors es manipulen en l'interior de la nau, allí es mesclen i condicionen; en este lloc es disposa de solera impermeable i canaleta de dimensions adequades per al volum d'aigües residuals industrials que es generen.   
Els testets crus es trituren i s'envien a una fàbrica atomitzadora d'argiles per als processos de valorització de residus, es realitzen en fàbriques externes.  
La combustió del gas natural es realitza en excés d'aire, per la qual cosa es generen gasos menys contaminants que en el cas de la combustió incompleta.   
Tecnigrés, SA, mescla en una mateixa bassa l'efluent sobrenadant de les fosses sèptiques amb les aigües residuals industrials que han sigut decantades, un gestor autoritzat trasllada la mescla a una fàbrica atomitzadora d'argiles per a la seua valoració. L'article 47.2 de la Llei 10/2000, de 12 de desembre, de Residus de la Comunitat Valenciana, diu textualment:  
«Queda prohibit l'abandó, l'abocament o l'eliminació incontrolada de residus en tot el territori de la Comunitat Valenciana, així com tota mescla o dilució d'estos que dificulte la seua gestió».  
Les aigües residuals sanitàries són residus diferents dels propis del procés productiu, per tant, hauria de considerar-se el cas per l'organisme competent en matèria de residus. D'altra banda, el que no existisca una xarxa de clavegueram municipal per a abocar les esmentades aigües no és obstacle perquè el gestor autoritzat que retira habitualment els llots de les fosses sèptiques, o un altre gestor, retire a més l'efluent.   
L'exterior de les instal·lacions es neteja ben sovint per a evitar l'acumulació de brutícies.  
Les emissions de partícules a l'atmosfera es depuren per mitjà de filtres de mànegues, a més l'aplicació de l'esmalt es realitza dins de cabines.   
Una entitat col·laboradora en matèria de qualitat ambiental ha verificat les emissions atmosfèriques de gasos i partícules amb data 9 de desembre de 2004, i verifica que els nivells són inferiors als llindars legals establits en el punt 27 de l'annex IV, del Decret 833/1975, de 6 de febrer, pel qual es desplega la Llei 38/1972, de 22 de desembre, de Protecció de l'Ambient Atmosfèric.   
Els càlculs realitzats seguint el procediment explicat en l'annex II de l'Orde de 18 d'octubre de 1976, (Ministeri d'Indústria), sobre prevenció i correcció de la contaminació atmosfèrica d'origen industrial, revelen que les ximeneres dels forns i assecadors necessiten, i, a més disposen, de ventilació forçada per a dispersar correctament els productes contaminants emesos.  
Segons l'informe del Servici de Protecció de l'Ambient Atmosfèric, facilitat per l'Àrea de Qualitat Ambiental, el promotor ha remés una auditoria acústica mesurada en 7 punts situats en l'exterior de les instal·lacions; el resultat d'esta mostra que els nivells acústics de recepció externs són actualment inferiors als 60 dB(A) durant el període nocturn i 70 dB(A) durant el període diürn. Tecnigrés, SA, també ha realitzat el càlcul estimat dels nivells de soroll amb les instal·lacions ja ampliades, l'estimació presenta valors per davall dels límits legalment establits. L'informe recomana que es comproven els nivells acústics de recepció externs per mitjà d'una auditoria quan es posen en marxa les noves instal·lacions.  
  
En la visita tècnica a les instal·lacions no es van poder observar les dos canonades que desaiguen al barranc pròxim de la Regina, les quals figuren representades en el pla 8.5.1 pla d'ubicació de punts d'abocament d'aigües, a causa principalment del gran desenrotllament de la vegetació del talús. No obstant això, no es van apreciar senyals d'erosió hídrica en els punts d'abocament.   
El promotor manifesta, en la documentació complementària del projecte bàsic, que encara no disposa d'autorització de l'organisme de conca per a abocar les aigües pluvials al domini públic hidràulic.  
Consideracions jurídiques.   
1. El projecte constituïx, segons el que preveu l'annex I, grup 4, lletra l, del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de Projectes, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell; segons es desprén de l'article 3.1, del citat Reial Decret Legislatiu 1/2008.  
  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989, d'Impacte Ambiental.  
3. L'article 5 del Decret 162/1990, de 15 d'octubre, atribuïx a l'òrgan ambiental la competència per a la formulació de les declaracions d'impacte ambiental dels projectes als quals s'aplique la Llei 2/1989, d'Impacte Ambiental.  
4. L'article 16, apartat 2, lletra m, del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental.  
Per tant, en vista de tot l'anterior i fent ús de les facultats que tinc legalment atribuïdes, formule la declaració d'impacte ambiental següent:  
  
Primer   
Estimar acceptable, només als efectes ambientals i sense perjuí d'altres autoritzacions administratives que li siguen preceptives, el Projecte Bàsic de la Societat Tecnigrés, SA, per a la sol·licitud de l'autorització ambiental integrada de les seues instal·lacions, localitzades en el km 0,400 de la carretera CV-160 de Castelló a Sant Joan de Moró (Castelló), sempre que el projecte es desenrotlle segons les mesures correctores següents:  
1. Les aigües residuals sanitàries són residus diferents dels propis del procés productiu, que es mesclen amb l'aigua residual industrial decantada, per tant, s'hauria de considerar el cas per l'organisme competent en matèria de residus.  
2. Una entitat col·laboradora en matèria de qualitat ambiental auditarà les emissions atmosfèriques amb una freqüència mínima de 3 anys, per a verificar que els focus d'emissió canalitzats complixen els valors límit establits en el document denominat Objectius en Matèria de Protecció de l'Ambient Atmosfèric per a la Indústria Ceràmica, que l'autoritat administrativa substantiva indicarà oportunament en l'autorització ambiental integrada. Quan entren en producció el forn núm. 2 i els assecadors corresponents, s'auditaran les emissions d'estos i es remetran els resultats a l'òrgan substantiu.  
3. El promotor realitzarà inspeccions periòdiques d'autocontrol de les emissions atmosfèriques, segons establixen els articles 28 i 29 de l'Orde de 18 d'octubre de 1976 (Ministeri d'Indústria), sobre prevenció i correcció de la contaminació atmosfèrica d'origen industrial, i les anotarà en el llibre oficial de registre per a activitats potencialment contaminants, segons el model de l'annex lV (article 33). L'òrgan substantiu fixarà la freqüència de les dites inspeccions.  
4. Quan entre en producció el forn núm. 2, i també una vegada completada l'ampliació de les instal·lacions, Tecnigrés, SA, auditarà els nivells acústics de recepció externs en un termini que fixarà l'òrgan substantiu.  
  
Segon  
Notificar a les persones interessades que contra esta resolució, per ser un acte de tràmit que no posa fi al procediment ni produïx indefensió, no es pot interposar cap recurs; sense perjuí d'utilitzar els mitjans que en defensa del seu dret s'estimen pertinents.  
  
Tercer  
Publicar en el Diari Oficial de la Comunitat Valenciana esta declaració d'impacte ambiental, d'acord amb el que establix l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.  
  
València, 3 de juliol de 2008.- La directora general de Gestió del Medi Natural: M. Ángeles Centeno Centeno.  
  
  
Declaració d'impacte ambiental  
  
Expedient: 174/0162-ZLV.  
Títol: Indústria de fabricació d'elaborats carnis i sala d'especejament. Paterna (València).  
Promotor: Carnes Estellés, SA.  
Òrgan substantiu: Àrea de Qualitat Ambiental de la Conselleria de Medi Ambient, Aigua, Urbanisme i Habitatge.  
Descripció del projecte.  
La indústria d'elaborats carnis es troba en el quilòmetre 8,2 de la carretera d'Ademús, al terme municipal de Paterna. L'activitat realitzada per la fàbrica és l'elaboració de productes carnis a partir de canals de porcí i vaquí.  
Per a realitzar esta activitat, l'empresa disposa d'uns quants mòduls. En el mòdul d'especejament es realitzen les operacions necessàries tant per a comercialitzar productes de porc especejats com per a obtindre matèria primera a utilitzar en els processos de fabricació de productes elaborats.  
Les canals obtingudes es refrigeren en cambres o bé es congelen per a la seua posterior utilització.  
En el mòdul de fàbrica d'elaborats es realitzen les operacions per a l'obtenció de productes carnis cuits i frescos.  
La indústria es proveïx des d'un pou amb inscripció en el registre d'aigües de la Confederació Hidrogràfica del Xúquer de 14 de novembre de 1995. A més es disposa de proveïment d'aigua potable des de la xarxa pública.  
Les aigües residuals es gestionen per mitjà d'estació depuradora i l'efluent resultant és abocat a la xarxa general de sanejament. Els fangs generats en el procés de depuració es deshidraten amb un decantador centrífug i estos són traslladats a abocadors per gestor autoritzat.  
  
Quant a les aigües pluvials, estes són abocades al barranc d'Endolça.   
Amb l'objecte d'optimitzar els seus costos energètics, l'empresa disposa d'una planta de cogeneració de cicle simple amb dos motors de gas d'1,4 MW de potència total aproximada. La dita planta té la declaració d'impacte ambiental dictada mitjançant una Resolució, de la Direcció General de Planificació i Gestió del Medi, de 31 de maig de 2000.  
Entre la documentació aportada es destaca:  
- Estudi acústic: es va realitzar en l'exterior de la planta per mitjà de mesuraments nocturns i diürns. No es van detectar nivells acústics per damunt dels permesos per la legislació aplicable.  
- Pla de gestió de residus: inclou còpia de l'acceptació per part dels gestors autoritzats dels residus procedents de l'empresa.  
  
Tramitació administrativa.  
1. Informació pública. Remissió de l'expedient. L'expedient va ser remés des de l'Àrea de Qualitat Ambiental i té entrada en l'Àrea d'Avaluació Ambiental el dia 19 de maig de 2008.  
  
La informació pública es va realitzar per mitjà d'inserció d'anunci en el Diari Oficial de la Comunitat Valenciana del dia 4 de febrer de 2008.   
Afectacions legals.  
Segons certificat emés per l'Ajuntament de Paterna, l'activitat s'exercix en sòl urbà amb la qualificació d'industrial i l'ús pretés és compatible amb el planejament del municipi.   
L'actuació proposada no es troba en l'àmbit d'espais protegits en virtut de la Directiva 92/43/CEE, relativa a la conservació dels hàbitats naturals i de la flora i fauna silvestres; tampoc afecta forest d'utilitat pública, camins ramaders ni zona proposada d'ampliació per a ZEPA a la Comunitat Valenciana.  
El projecte proposat no afecta espais inclosos en l'àmbit de protecció de la Llei 11/1994, de 27 de desembre, d'Espais Naturals Protegits de la Comunitat Valenciana.   
Consideracions ambientals.  
1. Elements ambientals que poden veure's afectats de forma important pel projecte d'activitat. Identificació i valoració d'impactes.   
  
L'estudi d'impacte ambiental dividix els impactes esperats segons les activitats realitzades en la fàbrica. Així, en la fase d'especejament es destaca la generació de rebutjos sòlids, la producció d'abocaments líquids derivats de les operacions de neteja d'equips i de les instal·lacions, i el consum d'energia elèctrica en les instal·lacions frigorífiques com les accions que en major grau poden afectar els elements ambientals.  
En la producció d'elaborats, la generació de subproductes i altres residus com a restes d'envasos i embalatges, els abocaments líquids procedents de les operacions de cocció, refrigeració i neteja de les instal·lacions, l'emissió d'olors com a conseqüència dels processos productius, el consum d'energia i l'emissió de sorolls seran els efectes que poden causar impactes sobre els elements ambientals.  
2. Consideracions sobre la proposta de mesures protectores, correctores i programa de vigilància ambiental.  
En relació amb els impactes esperats, la indústria d'elaborats carnis establix una sèrie de mesures correctores entre les quals destaquen les següents:  
- Instal·lació de sistemes efectius per a evitar l'entrada de restes orgàniques al sistema de desaigüe i disminuir així la càrrega contaminant de les aigües residuals.  
- Reducció del consum d'aigua i de generació d'aigües residuals per mitjà de les revisions de la xarxa per a detectar fugues, instal·lació de sistemes d'estil automàtic, programació adequada de la neteja de la fàbrica amb sistemes de baixa pressió, instal·lació de preses d'aigua per a mànegues amb connexió ràpida i tancament automàtic.  
- Reducció de la contaminació: instal·lació d'EDAR en la fàbrica i tractament de llots.  
- Reducció d'olors per mitjà de sistemes de col·lectors adequats que eviten l'estancament de les aigües.  
- Reducció d'abocaments o emissions incontrolats de la maquinària per mitjà d'un manteniment adequat d'esta.  
- Reducció del consum energètic i de la contaminació atmosfèrica per mitjà de la instal·lació de planta de cogeneració, la utilització de gas natural i la utilització d'aïllaments tèrmics adequats.  
- Reducció de la contaminació per mitjà de la gestió de residus d'acord amb la legislació vigent. L'aspecte més important a considerar en el programa de vigilància ambiental és la proposta d'indicadors ambientals a fi de realitzar un seguiment adequat del pla i facilitar la presa de decisions.   
Es proposen (entre altres) els indicadors ambientals següents: volum anual d'aigua consumida, volum màxim i mitjà mensual d'aigua residual generada per l'activitat, característiques de l'aigua residual generada i tractada.   
Qualsevol augment o desviació respecte als paràmetres previstos tindria com a conseqüència la revisió dels elements correctors.  
  
Es considera que l'estudi d'impacte ambiental no ha tingut en compte de manera suficient la proximitat dels nuclis de població pròxims, algun d'estos a menys de 300 metres de la fàbrica. Encara que l'entorn on se situa esta estiga afectat per importants infraestructures, s'ha de procurar en la mesura que siga possible que tant l'activitat de la fàbrica com la seua presència física no agreugen la situació d'un entorn en excés antropitzat.   
Per un altre costat s'assenyala que s'ha previst en l'estudi d'impacte ambiental la disminució dels impactes més importants inherents a este tipus d'activitat però minimitzant impactes que no s'han d'obviar com és la repercussió de les instal·lacions sobre el paisatge.  
Quant a la planta de cogeneració s'entén vàlida la Resolució de 31 de maig de 2000, tenint en compte sempre que els paràmetres exigits en la dita DIA han d'adaptar-se a les condicions que impose l'autorització ambiental integrada que a este efecte es dicte.  
Consideracions jurídiques.  
1. El projecte examinat constituïx un dels supòsits fàctics en què és preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5t de la Llei d'Impacte Ambiental i concordants del seu reglament. Annex I, 1.j.  
  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, modificat pel Decret 32/2006, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana i en les altres disposicions que se li apliquen.  
  
3. El article 16 del Decret 131/2007, modificat pel Decret 217/2007, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental de plans, programes i projectes, així com de qualsevol altres accions dutes a terme tant pels poders públics com pels particulars en el territori de la Comunitat Valenciana.   
Per tot l'anterior formule la declaració d'impacte ambiental següent:  
  
Primer  
Estimar acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte de fabricació de productes elaborats carnis i sala d'especejament, al terme municipal de Paterna, sempre que este es desenrotlle d'acord amb les previsions de l'estudi d'impacte ambiental i les condicions i modificacions establides a continuació:  
  
1. El consum d'aigua de pou no excedirà la quantitat fixada per la Confederació Hidrogràfica del Xúquer. S'estudiarà la possibilitat d'implantar sistemes de recirculació d'aigües que permeten realitzar un menor consum del recurs.  
2. S'ocultaran per mitjà de pantalla vegetal les zones d'acumulació de residus així com la planta depuradora d'aigües residuals i es vetlarà en la mesura que siga possible per una adequada integració de la fàbrica per mitjà de l'ocultació per mitjà de pantalles vegetals.  
3. En cas d'influència dels vents dominants de la zona en la dispersió d'olors s'hauran d'establir mesures correctores com ara el canvi de zones d'acumulació de residus i l'establiment de pantalles vegetals.  
  
Este fet es reflectirà en els documents que s'elaboren en el programa de vigilància ambiental i s'integrarà el paràmetre dispersió d'olors, com a indicador ambiental.   
S'evitarà en la mesura que siga possible i, sobretot, en el cas dels subproductes animals, el seu tràfec en les hores més caloroses del dia.  
4. Quant a l'emmagatzematge de productes químics i residus, estos es realitzaran en condicions adequades de seguretat i salubritat tant per al medi ambient en general com per al personal que treballa en la fàbrica amb independència del que a l'efecte impose l'autorització ambiental integrada.   
5. S'intentarà una reducció de residus en origen per mitjà de la programació de les compres així com per mitjà de l'elecció de productes que suposen un menor rebuig d'embalatges/recipients.  
6. Quant a la generació de sorolls, no sols es vetlarà per l'adequació a la legislació vigent i als preceptes de l'autorització ambiental integrada sinó que es vetlarà per l'adequat benestar dels treballadors receptors directes d'estos sorolls i vibracions.  
7. S'establirà un protocol d'actuació davant de la possible fallada del sistema de depuració de la fàbrica.  
  
Segon  
Notificar als interessats que contra esta resolució, com no és un acte definitiu en via administrativa, no es pot interposar cap recurs; la qual cosa no és impediment perquè puguen utilitzar-se els mitjans que en defensa del seu dret consideren pertinents.   
  
Tercer  
Publicar esta declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que establix l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.  
  
  
València, 2 de juliol de 2007.- La directora general de Gestió del Medi Natural: M. Ángeles Centeno Centeno.